സ്ത്രീകളെ ‘സെയ്ഫ്’ ആക്കാം; റിവ്യു | Saif Review\nസ്ത്രീകളെ ‘സെയ്ഫ്’ ആക്കാം; റിവ്യു\nഅജിത്ത് ബാബു October 19, 2019 03:51 PM IST\nസ്വന്തം വീട്ടിൽപോലും സ്ത്രീ സുരക്ഷിതയാണെന്നു കരുതാനാവില്ല. കാര്യക്ഷമതയില്ലാത്ത നിയമ–നീതിന്യായ വ്യവസ്ഥ ഇതിനൊരു കാരണമാണോ?. ഈ സാഹചര്യത്തിൽ സ്ത്രീകളെ ‘സെയ്ഫ്’ ആക്കാൻ എന്തു ചെയ്യാം?. ഇതിനുള്ള ഉത്തരമാണ് ‘സെയ്ഫ്’ എന്ന കൊച്ചു സിനിമ.\nഅനുശ്രീ, അപർണ ഗോപിനാഥ് എന്നിവരെ കേന്ദ്രകഥാപാത്രങ്ങളാക്കി പ്രദീപ് കാളിപുരയത്താണ് സെയ്ഫ് സംവിധാനം ചെയ്തിരിക്കുന്നത്. ഷാജി പല്ലാരിമംഗലമാണ് തിരക്കഥ. അപർണ അവതരിപ്പിക്കുന്ന ശ്രേയ എന്ന ഐപിഎസ് ഓഫിസറിലൂടെയാണ് സിനിമ തുടങ്ങുന്നത്. പെൺകുട്ടികളെ തട്ടിക്കൊണ്ടു പോയി മാനഭംഗപ്പെടുത്തുന്ന സംഘത്തെക്കുറിച്ചുള്ള അന്വേഷണത്തിലാണ് ശ്രേയ. ഒരു രാഷ്ട്രീയനേതാവിന്റെ മകനിലേക്കാണ് ഈ അന്വേഷണം നീളുന്നത്. ഇതോടെ ശ്രേയ കൂടുതൽ പ്രതിസന്ധികളെ നേരിടാൻ തുടങ്ങുന്നു.\nഅനുശ്രീ അവതരിപ്പിക്കുന്ന അരുന്ധതി എന്ന കഥാപാത്രം അഭിഭാഷകയും ആക്ടിവിസ്റ്റുമാണ്. അനീതി കണ്ടാൽ എതിർക്കാൻ മടിക്കാത്ത, വേണ്ടി വന്നാൽ കയ്യൂക്ക് കാണിക്കാൻ ചങ്കൂറ്റമുള്ള സ്ത്രീ. സ്ത്രീകളെ മുഖ്യധാരയിൽ എത്തിക്കുക, അനീതികള്‍ക്കെതിരെ പോരാടാന് പ്രാപ്തരാക്കുക എന്നീ ഉദ്ദേശ്യത്തോടെ പ്രവർത്തിക്കുന്ന ഒരു സുഹൃദ്സംഘം അരുന്ധതിക്കുണ്ട്. സ്ത്രീസുരക്ഷയ്ക്കു വേണ്ടി ഇവരെല്ലാം ചേര്‍ന്ന് രൂപപ്പെടുത്തുന്ന ആപ്ലിക്കേഷനാണ് ‘സെയ്ഫ്’.\nസ്ത്രീകൾ നേരിടുന്ന പ്രശ്നങ്ങളെ അതിന്റെ തീവ്രത ഒട്ടും ചോരാതെ സിനിമ അവതരിപ്പിക്കുന്നു. ഇതിെനതിരെയുള്ള പോരാട്ടത്തിനൊപ്പം നിയമവ്യവസ്ഥയുടെ കാര്യക്ഷമത ഇല്ലായ്മയും വ്യക്തമാക്കുന്നുമുണ്ട്. മികച്ചൊരു ട്വിസ്റ്റോടെയാണ് സിനിമ അവസാനിക്കുന്നത്.\nമികച്ച താരനിരയോടൊപ്പം ഒരുപിടി പുതുമുഖങ്ങളും സിനിമയിലുണ്ട്. പൊലീസ് ഓഫിസറുടെ ശരീരഭാഷയും ഗൗരവും കയ്യടക്കത്തോടെ അവതരിപ്പിച്ച് അപർണ അഭിനയ മികവിൽ മുന്നിൽ നിൽക്കുന്നു. സങ്കീർണമായ പല അവസ്ഥകളിലൂടെ കടന്നു പോകുന്ന കഥാപാത്രം അനുശ്രീയിൽ ഭദ്രം. ഷിജു വിൽസൺ, അജി ജോൺ, ഹരീഷ് പേരടി, പ്രസാദ് കണ്ണൻ, ശിവജി ഗുരുവായൂർ, ഷാജി പല്ലാരിമംഗലം, സർജു മാത്യു, കൃഷ്ണ, ഊർമിള എന്നിവരും കഥാപാത്രങ്ങളെ തന്മയത്വത്തോടെ അവതരിപ്പിച്ചു.\nസ്ത്രീകൾ നേരിടുന്ന ഒരു വലിയ ഭീഷണിയെ ഗൗരവം ചോരാതെ അവതരിപ്പിക്കാനുള്ള സംവിധായകന്റെ ശ്രമം മോശമായില്ലെന്നുതന്നെ പറയാം. മികച്ച ഫ്രെയിമുകളാണ് സിനിമയുടെ മറ്റൊരു സവിശേഷത.\nഇതൊരു ആശയം മാത്രമാണെന്നും ഇതിൽ നിന്ന് പ്രേക്ഷകർക്ക് ആയിരം ആശയങ്ങൾ രൂപപ്പെടുത്താൻ സാധിക്കുമെന്നും സൂചിപ്പിച്ചാണ് സിനിമ അവസാനിക്കുന്നത്. സമൂഹത്തെ ‘സെയ്ഫ്’ ആക്കാനുള്ള ഈ ശ്രമം പ്രേക്ഷകരെ മടുപ്പിക്കില്ല.


പരാജയ കാരണം ജോസ് കെ മാണിയുടെ ധാർഷ്ട്യവും ജോസ് ടോമിന്റെ നാക്കും: ജോസഫ് വിഭാഗം\nപാലാ പരാജയ കാരണം ജോസ് കെ മാണിയുടെ ധാർഷ്ട്യവും ജോസ് ടോമിന്റെ നാക്കുമെന്ന് ജോസഫ് വിഭാഗം. ജോസ് കെ മാണി ജോസഫിനെ കൂക്കി വിളിക്കാൻ ആളെ ഏർപ്പെടുത്തി. ജോസഫിന്റെ സഹായവും വേണ്ട വോട്ടും വേണ്ട എന്ന ജോസ് ടോമിന്റെ ധിക്കാരപരമായ നിലപാടും തോൽവിക്ക് കാരണമായതായി ജോസഫ് വിഭാഗം നേതാവ് സജി മഞ്ഞക്കടമ്പൻ കുറ്റപ്പെടുത്തി.\nജോസ് ടോമിനും അവരുടെ നേതാവിനുമെതിരെ വലിയ ജനവികാരമാണ് പാലാ ഉപതെരഞ്ഞെടുപ്പിൽ ഉണ്ടായത്.പാലാ പരാജയ കാരണം ജോസ് കെ മാണിയുടെ ധാർഷ്ട്യവും ജോസ് ടോമിന്റെ നാക്കുമാണ്. ജോസ് ടോം പി.ജെ.ജോസഫിനെ തുടർച്ചയായി അപമാനിച്ചു. പി ജെ ജോസഫിനെ കണ്ട് സഹായമഭ്യർത്ഥിക്കാനുള്ള മര്യാദ ജോസ് ടോം കാണിച്ചില്ല. ജോസ് കെ മാണി ജോസഫിനെ കൂവി വിളിക്കാൻ ആളെ ഏർപ്പെടുത്തിയെന്നും സജി മഞ്ഞക്കടമ്പൻ ആരോപിച്ചു.\nവളഞ്ഞ വഴിയിലൂടെ രണ്ടില ചിഹ്നം അടിച്ചുമാറ്റാൻ ശ്രമം നടന്നു. രണ്ടില ചിഹ്നം ചോദിച്ചു വാങ്ങേണ്ടെന്ന് ജോസ് ടോമിനെ ഒരു നേതാവ് വിലക്കി. പാർട്ടി പ്രചരണ പരിപാടികളിൽ നിന്നും തങ്ങളെ ഒഴിവാക്കിയെന്നും ഇക്കാര്യത്തിൽ തിരുവഞ്ചൂരിനോട് പരാതിപ്പെട്ടിരുന്നുവെന്നും ജോസഫ് പക്ഷം കുറ്റപ്പെടുത്തി.\nഅടുത്ത തെരഞ്ഞെടുപ്പിൽ കുടുംബത്തിൽ നിന്നൊരാളെ നിർത്താൻ വേണ്ടി ജോസ് ടോമിനെ ജോസ് കെ മാണി തോൽപ്പിച്ചതാണെന്നും പാലായിലെ യുഡിഎഫ് സ്ഥാനാർത്ഥിയുടെ പരാജയകാരണം യുഡിഎഫ് അന്വേഷിക്കണമെന്നും ജോസഫ് പക്ഷ നേതാക്കൾ ആവശ്യപ്പെട്ടു.


യൂത്ത് കോൺഗ്രസിന്റെ നിരാഹാരസമരം അവസാനിപ്പിച്ചു | 01Mar2021\nയൂത്ത് കോൺഗ്രസിന്റെ നിരാഹാരസമരം അവസാനിപ്പിച്ചു\nസി.പി.ഒ. സമരം തുടരുന്നു\nതിരുവനന്തപുരം: പി.എസ്.സി. ഉദ്യോഗാർഥികൾക്ക് ഐക്യദാർഢ്യം പ്രകടിപ്പിച്ചും പിൻവാതിൽ നിയമനങ്ങൾക്കെതിരേയും 16 ദിവസമായി സെക്രട്ടേിയറ്റിനു മുന്നിൽ യൂത്ത് കോൺഗ്രസ് നടത്തിവന്ന നിരാഹാരസമരം അവസാനിപ്പിച്ചു. യൂത്ത് കോൺഗ്രസ് വൈസ് പ്രസിഡന്റുമാരായ റിജിൽ മാക്കുറ്റി, എൻ.എസ്. നുസൂർ, റിയാസ് മുക്കോളി എന്നിവർക്ക് കെ.പി.സി.സി. പ്രസിഡന്റ് മുല്ലപ്പള്ളി രാമചന്ദ്രൻ, പ്രതിപക്ഷ നേതാവ് രമേശ് ചെന്നിത്തല, ഉമ്മൻചാണ്ടി എന്നിവർ ചേർന്ന് നാരങ്ങാനീര് നൽകിയാണ് സമരം അവസാനിപ്പിച്ചത്. യു.ഡി.എഫ്. കൺവീനർ എം.എം. ഹസൻ, ബെന്നി ബെഹനാൻ എം.പി., കെ.പി.സി.സി. വൈസ് പ്രസിഡന്റുമാരായ പി.സി. വിഷ്ണുനാഥ്, ശരത്ചന്ദ്ര പ്രസാദ്, യൂത്ത് കോൺഗ്രസ് സംസ്ഥാന വൈസ് പ്രസിഡന്റ് കെ.എസ്. ശബരീനാഥൻ തുടങ്ങിയവരും ഒപ്പമുണ്ടായിരുന്നു.\nയു.ഡി.എഫ്. അധികാരത്തിൽവന്നാൽ ഉദ്യോഗാർഥികൾക്ക് അനുകൂലമായ നിലപാട് സ്വീകരിക്കുമെന്ന് മുല്ലപ്പള്ളി പറഞ്ഞു. ന്യായമായ സമരങ്ങളെ മുഖ്യമന്ത്രി അധിക്ഷേപിക്കുകയാണെന്നും ഡി.വൈ.എഫ്.ഐ. സമരത്തെ പിന്നിൽനിന്ന് കുത്തിയെന്നും രമേശ് ചെന്നിത്തല പറഞ്ഞു. ഇടതുസർക്കാർ വീണ്ടും അധികാരത്തിൽവന്നാൽ താത്കാലികക്കാരെ സ്ഥിരപ്പെടുത്തുമെന്ന മുഖ്യമന്ത്രിയുടെ പ്രഖ്യാപനം ചെറുപ്പക്കാരോടുള്ള വെല്ലുവിളിയാണെന്ന് ഉമ്മൻചാണ്ടി പറഞ്ഞു.\nഫെബ്രുവരി 14-ന് യൂത്ത് കോൺഗ്രസ് സംസ്ഥാന പ്രസിഡന്റ് ഷാഫി പറമ്പിൽ, വൈസ് പ്രസിഡന്റ് കെ.എസ്. ശബരീനാഥൻ എന്നിവരാണ് നിരാഹാരം ആരംഭിച്ചത്. ഇവരുടെ ആരോഗ്യനില മോശമായതിനെ തുടർന്നാണ് രണ്ടാംഘട്ടത്തിൽ വൈസ് പ്രസിഡന്റുമാർ സമരം ആരംഭിച്ചത്.\nഅതേസമയം, സിവിൽ പോലീസ് ഓഫീസർ ഉദ്യോഗാർഥികൾ സെക്രട്ടേറിയറ്റിനുമുന്നിൽ നടത്തുന്ന സമരം 23-ാം ദിവസവും തുടർന്നു. കഴിഞ്ഞദിവസം മന്ത്രി എ.കെ. ബാലനുമായി നടത്തിയ ചർച്ചയെത്തുടർന്ന് ലാസ്റ്റ് ഗ്രേഡ് സർവന്റസ് ഉദ്യോഗാർഥികൾ സമരം അവസാനിപ്പിച്ചിരുന്നു.


Janmabhumi| 10 കിലോ വരെ താങ്ങും ഹെഗ്‌ഡെയുടെ ന്യൂസ്‌പേപ്പര് ബാഗുകള്\n10 കിലോ വരെ താങ്ങും ഹെഗ്‌ഡെയുടെ ന്യൂസ്‌പേപ്പര് ബാഗുകള്\nJanuary 30, 2022, 09:40 a.m.\nപ്ലാസ്റ്റിക് ക്യാരി ബാഗുകളും അവയുടെ പകരക്കാരായെത്തിയ പോളിസ്റ്റര് തുണി സഞ്ചികളും സൃഷ്ടിക്കുന്ന പാരിസ്ഥിതികാഘാതത്തിന് ചെലവ് കുറഞ്ഞ ഒരു പരിഹാരം കണ്ടെത്തിയിരിക്കുകയാണ് കര്‍ണാടകയിലെ കാര്‍വാര് സ്വദേശിയും ജില്ലാ വ്യവസായ കേന്ദ്ര ജോയന്റ് ഡയറക്റ്ററുമായ ധനഞ്ജയ് ഹെഗ്‌ഡെ. പത്രക്കടലാസുകള് കൊണ്ട് അദ്ദേഹം തയാറാക്കിയ ബലമുള്ള ക്യാരി ബാഗുകള് വലിയ ശ്രദ്ധയാണ് പിടിച്ചു പറ്റുന്നത്. മികച്ച സംരംഭക സാധ്യതയാണ് ഈ കണ്ടുപിടുത്തം\nപ്ലാസ്റ്റിക് ക്യാരി ബാഗുകള് നിരോധിച്ചിട്ട് കാലം കുറെയായെങ്കിലും കടലാസ്സില് മാത്രം ഒതുങ്ങുകയാണ് പല സംസ്ഥാനങ്ങളിലും നിയമ നടപടികള്. കേരളത്തില് 2020 ജനുവരിയിലാണ് ഒറ്റത്തവണ ഉപയോഗിക്കാവുന്ന പ്ലാസ്റ്റിക്ക് ഉല്‍പ്പന്നങ്ങള് സംസ്ഥാന സര്‍ക്കാര് നിരോധിച്ചത്. അയല് സംസ്ഥാനമായ തമിഴ്‌നാട്ടില് 2019 ജനുവരിയില് തന്നെ നിരോധനമുണ്ട്. 2016 മുതലാണ് കര്‍ണാടക സര്‍ക്കാര് പ്ലാസ്റ്റിക് ക്യാരി ബാഗുകള് നിരോധിച്ചത്. നിലവില് ഈ നിരോധനമൊന്നും പാലിക്കപ്പെടുന്നില്ലെന്നു മാത്രം.\nപ്ലാസ്റ്റിക് ക്യാരി ബാഗുകളുടെയത്ര സൗകര്യമുള്ള വസ്തുക്കള് ലഭ്യമല്ലെന്നതാണ് ഒരു കാരണം. അത്യാവശ്യം ബലമുള്ളതിനാല് പെട്ടെന്ന് കീറിപ്പോകില്ല, കൈകാര്യം ചെയ്യാന് എളുപ്പം, ഒപ്പം വിലയും കുറവ്. മുന്‍വാതിലില് കൂടി പടിയിറക്കി വിട്ട പ്ലാസ്റ്റിക് ബാഗുകള് പിന്‍വാതിലില് കൂടി കടന്നുവന്ന് വീണ്ടും കച്ചവട സ്ഥാപനങ്ങളില് ഇരിപ്പുറപ്പിച്ചു. നിയമം പാലിച്ച് ചിലര് സധൈര്യം പോളിത്തീന് സഞ്ചികള് ബഹിഷ്‌കരിച്ചു.\nപകരം വന്നതാവട്ടെ പ്ലാസ്റ്റിക്കിന്റെ വകഭേദമായ പോളിപ്രൊപ്പിലീനും പോളിസ്റ്ററും കൊണ്ടുണ്ടാക്കിയ തുണി സഞ്ചികള്! പരിസ്ഥിതി സൗഹൃദ സഞ്ചികളെന്ന പേരിലാണ് ഇവ വിപണിയില് പ്രചരിക്കുന്നതെന്നതാണ് വൈരുദ്ധ്യം. പാഴായിപ്പോകുന്ന ന്യൂസ്‌പേപ്പര് ഉപയോഗിച്ച് ക്യാരി ബാഗുകള് നിര്‍മിക്കാന് ധനഞ്ജയ് ഹെഗ്‌ഡെ ആലോചിക്കുന്നത് ഈ ദുരവസ്ഥ കണ്ടാണ്. ന്യൂസ് പേപ്പറിന് മതിയായ ബലമില്ലെന്നതടക്കം ഒരുപിടി പ്രശ്‌നങ്ങളാണ് അദ്ദേഹത്തിന്റെ മുന്നിലേക്ക് എത്തിയത്.\nനനഞ്ഞാല് കീറിപ്പോകുമെന്നത് ന്യൂസ് പേപ്പറുകളെ ഒഴിവാക്കാനുള്ള പ്രധാന കാരണങ്ങളിലൊന്നായിരുന്നു. ഇക്കാരണത്താല് മല്‍സ്യ, മാംസ വില്‍പ്പനക്കാരാണ് പ്രധാനമായും പ്ലാസ്റ്റിക് ക്യാരി ബാഗുകള് ഉപയോഗിക്കുന്നതെന്ന് അദ്ദേഹം നിരീക്ഷിച്ചു. നിലവില് ഉപയോഗിക്കുന്ന പേപ്പര് ക്യാരി ബാഗുകള്‍ക്ക് അര കിലോ ഭാരം മാത്രം വഹിക്കാനേ ശേഷിയുള്ളൂ. നനഞ്ഞാല് പൊട്ടിപ്പോവുകയും ചെയ്യും. പ്രശ്‌നങ്ങള് പരിഹരിക്കാന് ഹെഗ്‌ഡെ ആലോചന തുടങ്ങി.\nതയ്ച്ച് ബലപ്പെടുത്തുകയാണ് ഒരു വഴിയെന്ന് അദ്ദേഹം കണ്ടെത്തി. പ്രകൃതി സൗഹൃദവും ചെലവ് കുറഞ്ഞതുമാക്കാന് വാഴനാരുകൊണ്ട് ന്യൂസ് പേപ്പര് തയ്ക്കാനാരംഭിച്ചു. രണ്ട് ഷീറ്റുകള് ഇപ്രകാരം കൂട്ടി യോജിപ്പിക്കുകയാണ് ചെയ്തത്. 'ഇതോടെ പേപ്പര് ക്യാരി ബാഗിന്റെ ബലം വര്‍ദ്ധിച്ചു.5- 10 കിലോ തൂക്കമുള്ള സാധനങ്ങള് വരെ കൊണ്ടുപോകാമെന്നായി. എങ്കിലും നനവുള്ള സാധനങ്ങള് കൊണ്ടുപോകാന് സാധിച്ചിരുന്നില്ല. പേപ്പര് അവയില് ഒട്ടിപ്പിടിക്കുന്നുണ്ടായിരുന്നു,' ധനഞ്ജയ് ഹെഗ്‌ഡെ പറയുന്നു.\nബാഗിന് കൂടുതല് ബലം പകരാനും ഒപ്പം നനയുന്നത് ഒഴിവാക്കാനും പറ്റുന്ന പ്ലാസ്റ്റിക് പോലെയുള്ള, എന്നാല് പ്രകൃതി സൗഹൃദമായ ഒരു വസ്തുവിനായി ഹെഗ്‌ഡെ അന്വേഷണം തുടങ്ങി. ചോളപ്പൊടി കൊണ്ടുള്ള ആവരണം ഉള്‍വശത്തെ പേപ്പറില് നല്‍കിയാല് വെള്ളം പറ്റിപ്പിടിക്കാത്ത ആവരണമായി അത് പ്രവര്‍ത്തിക്കുമെന്ന് കണ്ടെത്തി. പലതവണ പരീക്ഷിച്ച് ഇത് വിജയത്തിലേക്കെത്തിച്ചു.\nബാഗ് തയാറായതോടെ അതിന്റെ പരീക്ഷണാടിസ്ഥാനത്തിലുള്ള ഉപയോഗവും ഹെഗ്‌ഡെ ആരംഭിച്ചു. 'ഓഫീസിലേക്ക് സ്ഥിരമായി ഈ ബാഗുകള് ഞാന് കൊണ്ടുപോയിത്തുടങ്ങി. പലര്‍ക്കും ഇഷ്ടപ്പെട്ടു. അവരുടെ ആവശ്യപ്രകാരം കൂടുതല് ബാഗുകളുണ്ടാക്കി. മീനും മറ്റും വാങ്ങാനാണ് അവര് അത് ഉപയോഗിച്ചത്,' ഹെഗ്‌ഡെ പറഞ്ഞു. 34 രൂപയ്ക്ക് ലഭിക്കുന്ന ഈ ബാഗുകള് അങ്ങനെ തുണി സഞ്ചിയെയും പ്ലാസ്റ്റിക് ക്യാരി ബാഗുകളെയും ഒരേപോലെ വെല്ലുവിളിച്ചു. പത്രക്കടലാസിലെ കെമിക്കലുകള് ഭക്ഷണ സാധനങ്ങളില് പറ്റിപ്പിടിക്കാതിരിക്കാന് ഒരു വെള്ളക്കടലാസിന്റെ പാളിയും പിന്നീട് ബാഗിനുള്ളില് അദ്ദേഹം നല്‍കി.\nചെലവ് 1.5 ലക്ഷം\nവ്യാവസായിക തലത്തില് ന്യൂസ് പേപ്പര് ബാഗുകള് തയാറാക്കാന് സഹായിക്കുന്ന യന്ത്രം കണ്ടെത്താനായി പിന്നീടുള്ള ശ്രമം. സുഹൃത്തും മെക്കാനിക്കല് എന്‍ജിനീയറുമായ ദത്താത്രേയ ഭട്ടും ഒപ്പം കൂടി. പിവിസി പൈപ്പുകളും മറ്റും ചേര്‍ത്താണ് യന്ത്രം തയാറാക്കിയത്. നെയ്ത്ത് യന്ത്രത്തിലെ അതേ സാങ്കേതിക വിദ്യ തന്നെയാണ് ഈ മെഷീനിലും സംയോജിപ്പിച്ചത്. 'നെയ്ത്ത് യന്ത്രത്തിന് 15 - 20 ലക്ഷം രൂപ ചെലവുണ്ട്. എന്നാല് 1.5 ലക്ഷം രൂപ മാത്രമാണ് ഞങ്ങള് രൂപകല്‍പ്പന ചെയ്ത യന്ത്രത്തിന്റെ വില. പ്രതിദിനം 300 പേപ്പര് ബാഗുകള് തയാറാക്കാനാവശ്യമായ പേപ്പര് റോള് ഉല്‍പ്പാദിപ്പിക്കാനുള്ള ശേഷി യന്ത്രത്തിനുണ്ട്,' ഹെഗ്‌ഡെ പറയുന്നു. വന്‍തോതില് ഉല്‍പ്പാദനം നടത്താനാവുന്നതോടെ ബാഗുകളുടെ വില ഗണ്യമായി താഴുകയും ചെയ്യും.\nഇതിനകം അന്‍പതോളം ആളുകള് ഇത്തരമൊരു യന്ത്രം സ്ഥാപിച്ച് ന്യൂസ് പേപ്പര് ക്യാരി ബാഗുകള് നിര്‍മിക്കാനുള്ള സഹായം തേടി ധനഞ്ജയ് ഹെഗ്‌ഡെയെ സമീപിച്ചിട്ടുണ്ട്. താല്‍പ്പര്യമുള്ളവര് യന്ത്രത്തിന്റെ വില നല്‍കിയാല് ഓരോ സ്ഥലത്തും യന്ത്രം സൗജന്യമായി സ്ഥാപിച്ചു കൊടുക്കാമെന്നാണ് അദ്ദേഹത്തിന്റെ വാഗ്ദാനം. വലിയ തൊഴില് സാധ്യതകളും വരുമാന സാധ്യതയും ഈ മേഖലയിലുണ്ടെന്ന് അദ്ദേഹം ചൂണ്ടിക്കാട്ടുന്നു. പ്‌ളേറ്റുകളടക്കം പത്തോളം സാധനങ്ങള് കൂടി\nന്യൂസ് പേപ്പറുപയോഗിച്ച് നിര്‍മിക്കാനാണ് ഹെഗ്‌ഡെയുടെ പരിപാടി.


എത്ര ബ്രഷ് ചെയ്തിട്ടും പല്ല് വൃത്തിയാകുന്നില്ലേ? ഇനി ഇതെന്ന് പരീക്ഷിച്ചാലോ...\nThiruvananthapuram, First Published 20, Jun 2019, 6:40 PM IST\nരാവിലെ എഴുന്നേറ്റ് പല്ലുതേക്കുന്ന ശീലം എല്ലാവര്‍ക്കുമുണ്ടാകും. എന്നിട്ടും പല്ല് വൃത്തിയാകുന്നില്ലേ? നിങ്ങളൊക്കെ ഫ്ലോസിംഗ് ചെയ്യാറുണ്ടോ? എന്താണ് ഫ്ലോസിംഗ് എന്നാണോ ചിന്തിക്കുന്നത്?\nരാവിലെ എഴുന്നേറ്റ് പല്ലുതേക്കുന്ന ശീലം എല്ലാവര്‍ക്കുമുണ്ടാകും. എന്നിട്ടും പല്ല് വൃത്തിയാകുന്നില്ലേ? നിങ്ങളൊക്കെ ഫ്ലോസിംഗ് ചെയ്യാറുണ്ടോ? എന്താണ് ഫ്ലോസിംഗ് എന്നാണോ ചിന്തിക്കുന്നത്? പല്ലിനിടയിലുള്ള ഭാഗം വൃത്തിയാക്കലാണ് ഫ്ലോസിംഗ് കൊണ്ട് ഉദ്ദേശിക്കുന്നത്. പല്ലിനിടയിലുള്ള ഭാഗം വൃത്തിയായി സൂക്ഷിച്ചാൽ ദന്തക്ഷയം തടയാം. അതുപോലെ തന്നെ, മൂന്ന് മാസം കൂടുമ്പോൾ ബ്രഷ് മാറ്റണം. പല്ലിന് യോജിച്ച ടൂത്ത്‌പേസ്‌റ്റ് തെരഞ്ഞെടുക്കുക. പല്ലിനിടയിലുള്ള ഭാഗം ടൂത്ത് ബ്രഷിന് വൃത്തിയാക്കാനാവില്ല. അതിനുള്ള വഴിയാണ് ഫ്‌ളോസിംഗ് . ഇത് ദന്തക്ഷയം പ്രതിരോധിക്കാന് സഹായിക്കും. ദിവസത്തിൽ ഒരിക്കലെങ്കിലും ഫ്‌ളോസിംഗ് ചെയ്യണമെന്നാണ് ദന്ത ഡോക്ടറായ സ്മിതാ റഹ്മാന് പറയുന്നത്.\nപല്ലുകളുടെ ഇടയിൽ പ്രത്യേക തരം നൂലുകളോ(ഫ്ലോസ്സ്) തനതായി നിർമ്മിച്ച കുഞ്ഞു ഉപകരണങ്ങളോ(ഫ്ലോസ്സർ) ഉപയോഗിച്ച് വൃത്തിയാക്കുന്ന പ്രക്രിയയാണ് ഫ്ലോസിംഗ്. 30% ബ്രഷിംഗിന്‍റെ ജോലി ആണ് ഫ്ലോസ്സിംഗ് ചെയ്യുന്നത്. ബ്രഷുകൾക്ക് എത്തി ചേരാനാകാത്ത പല്ലിന്‍റെ പ്രതലങ്ങൾ വൃത്തിയാക്കാതിരുന്നാൽ അവിടങ്ങളിൽ കേടും മോണരോഗവും വരാനുള്ള സാധ്യതകൾ കൂടുതലാണ്. ദന്തക്ഷയം ചെറുക്കുന്നതിൽ ഫ്ലോസ്സിംഗിന് വലിയ പങ്കുണ്ട്. ബ്രഷ് പോലെ തന്നെ ദിനചര്യയുടെ ഭാഗമാക്കേണ്ട ഒന്നാണ് ഫ്ലോസ്സ്. പല്ലു തേക്കാൻ പഠിക്കുന്നതു പോലെ തന്നെ ഫ്ലോസു ചെയ്യാനും കുട്ടികളെ പഠിപ്പിക്കണമെന്നും ഡോ. സ്മിതാ റഹ്മാന് പറയുന്നു.\nകുട്ടികളെ ഫ്ലോസ്സിംഗ് പഠിപ്പിക്കാനും ശീലമാക്കാനുമുളള വഴികളെ കുറിച്ച് ഡോ. സ്മിതാ പറയുന്നത് ഇങ്ങനെ:\n1. നേരത്തെ തുടങ്ങാം. രണ്ടു പല്ലുകൾ അടുത്തു വന്നതു മുതൽ കുട്ടികൾക്ക് ഫ്ലോസ് കോടുക്കൂ. ഫ്ലോസ്സിംഗിന്റെ ആദ്യ പാഠം കുഞ്ഞിന്റെ ഡെന്റിസ്റ്റിൽ നിന്നും ആവുന്നത് ശാസ്ത്രീയമായ രീതിയിൽ അത് പഠിക്കാൻ അവരെ സഹായിക്കും.\n2.ഫ്ലോസ്സറുകൾ ഉപയോഗിക്കൂ. വിവിധ ഡിസൈനുകളിൽ നിർമ്മിക്കപ്പെട്ട ഫ്ലോസ്സറുകൾ ഇന്ന് ലഭ്യമാണ്. എളുപ്പമാണവ, ഉപയോഗിക്കാനും സൂക്ഷിക്കാനും!\n3.രക്ഷിതാക്കളുടെ മേൽ നോട്ടത്തിൽ ഫ്ലോസ്സിംഗ് തുടങ്ങുക. എന്റെ അഞ്ചു വയസ്സുകാരൻ ഇപ്പോഴേ അടിപൊളിയായി ഫ്ലോസ് ചെയ്തു തുടങ്ങി. എട്ടു വയസ്സു വരെ അവരുടെ മേൽ "ഒരു കണ്ണു" ണ്ടാവുന്നത് നല്ലത്!\n4. കയ്യകലത്തിൽ ഫ്ലോസുണ്ടാകുക. കാറിലും ബാഗിലും ബാത്ത്റൂമിലും അവ കരുതുക. ഇടയ്ക്കിടെ കണ്ടു കൊണ്ടിരുന്നാൽ കുട്ടികൾക്ക് അവയെ മറന്നു പോകാതിരിക്കാൻ എളുപ്പമാവും. കല്യാണത്തിന് പോയി തിരിച്ചു വരുന്ന വഴി കാറിലിരുന്നും പല്ലിടകൾ വൃത്തിയാക്കാം!\n5.മുന്നിൽ നടന്ന് കുട്ടികൾക്ക് മാതൃകയാവുക. ഡിജിറ്റൽ യുഗത്തിലെ കുഞ്ഞുങ്ങളാണ്. ആദ്യം അപ്പനും അമ്മയും നന്നാകട്ടെ എന്നിട്ട് ഞങ്ങളെ ഉപദേശിച്ചാ മതിയെന്ന് അവർ പറയാനുള്ള ഇട വരുത്താതിരിക്കുക!\nLast Updated 20, Jun 2019, 6:44 PM IST\nഎത്ര ബ്രഷ് ചെയ്തിട്ടും പല്ല് വൃത്തിയാകുന്നില്ലേ? ഇനി ഇതെന്ന് പരീക്ഷിച്ചാലോ\nimportance of flossing to clean your teeth\nflossing to clean your teeth


April 21, 2017, 12:20 am\nകേരള സർവകലാശാലയ്ക്കും മലയാള ഭാഷയ്ക്കും അന്താരാഷ്ട്ര പ്രശസ്തി നേടിക്കൊടുത്ത ഏറ്റവും ബൃഹത്തും ഗഹനവുമായ നിഘണ്ടു നിർമ്മാണ സംരംഭമാണ് മലയാള മഹാനിഘണ്ടു (Malayalam Lexicon). ആഗമികവും ഭാഷാശാസ്ത്രപരവുമായ തത്ത്വങ്ങളെ ആധാരമാക്കി നിർമ്മിക്കുന്ന ഈ നിഘണ്ടു ഭാഷയിൽ ഇന്നുവരെ ഉപയോഗിച്ചിട്ടുള്ള എല്ലാ പദങ്ങളും അവയുടെ എല്ലാ അർത്ഥങ്ങളും വിശദീകരിക്കുന്നതും, ഗുണ്ടർട്ട് നിഘണ്ടുവും ശബ്ദതാരാവലിയും പ്രസിദ്ധീകരിച്ചതിനുശേഷം മലയാള ഭാഷയിൽ ഉണ്ടായ വികാസത്തെ മുഴുവൻ ഉൾക്കൊള്ളുന്നതും നിഘണ്ടുനിർമ്മാണ ശാസ്ത്രത്തിന്റെ ആധുനിക പ്രയോഗ രീതികൾക്ക് അനുസൃതമായി രൂപകല്‌പന ചെയ്തിട്ടുള്ളതുമാണ്.\nമഹാനിഘണ്ടുവിന്റെ ആദ്യത്തെ എട്ടു വാല്യങ്ങൾ ലോകമെമ്പാടുമുള്ള പണ്ഡിതസമൂഹത്തിന്റെ മുക്തകണ്ഠമായ പ്രശംസ ഇതിനകം നേടിക്കഴിഞ്ഞിട്ടുണ്ട്. എന്നാൽ, ഈയിടെ പ്രസിദ്ധീകരിച്ച 9-ാം വാല്യം, മഹാനിഘണ്ടു 8 വാല്യങ്ങളിലൂടെ നേടിയെടുത്ത യശസ്സിനെ കളങ്കപ്പെടുത്തുന്ന ഒരു അബദ്ധപ്പഞ്ചാംഗമാണ്.\nഈ 9-ാം വാല്യം തുറന്ന് ഏത് പേജ് നോക്കിയാലും തെറ്റ്; ഏത് എൻട്രി നോക്കിയാലും തെറ്റ്; പദങ്ങളുടെ വ്യാകരണത്തിലേക്ക് കടന്നാൽ ശുദ്ധ അസംബന്ധങ്ങൾ; വ്യുത്‌പത്തി നിർണയത്തിൽ തെറ്റോടുതെറ്റ്; ഏറ്റവും പ്രസിദ്ധമായ ഒട്ടേറെ പദങ്ങൾ ഇതിൽ ഉൾപ്പെടുത്തിയിട്ടില്ല; പദങ്ങളുടെ പ്രചാരമുള്ളതും പ്രസിദ്ധവുമായ അർത്ഥങ്ങളും ചേർത്തിട്ടില്ല; അർത്ഥങ്ങൾക്ക് കീഴെ കൊടുത്തിരിക്കുന്ന ഉദാഹരണങ്ങൾക്ക് അർത്ഥവുമായി ഒരു ബന്ധവുമില്ല; ഒരു അർത്ഥവും വ്യക്തമാക്കാത്ത അർത്ഥരചനമൂലം നിഘണ്ടു പരിശോധിക്കുന്ന ആൾക്ക് ഒന്നും മനസിലാകുന്നില്ല; ഇതാണ് ഈ 9-ാം വാല്യത്തിന്റെ പരിതാപകരമായ അവസ്ഥ.\nമലയാള മഹാനിഘണ്ടുവിന്റെ നിർമ്മാണരീതിയെക്കുറിച്ചുള്ള അടിസ്ഥാനപരമായ അജ്ഞതയും, മലയാള പദങ്ങളുടെ രൂപപരവും അർത്ഥപരവും വ്യാകരണപരവുമായ സവിശേഷതകളെക്കുറിച്ചുള്ള തികഞ്ഞ അറിവില്ലായും, മുൻനിഘണ്ടുക്കൾ പരിശോധിക്കുന്നതിൽ വരുത്തിയ ഗുരുതരമായ പിഴവുകളും, ഉദാഹരണങ്ങൾ വായിച്ച് ശരിയായ അർത്ഥം മനസിലാക്കാനുള്ള കഴിവില്ലായ്മയും, നിഘണ്ടുനിർമ്മിതിയിൽ ഒരിക്കലും പാടില്ലാത്ത അക്ഷന്തവ്യമായ അശ്രദ്ധയും ചേർന്ന്, 9-ാം വാല്യത്തെ തെറ്റുകളുടെ കൂമ്പാരമാക്കി മാറ്റിയിരിക്കുകയാണ്.\nമലയാളത്തിൽ പ്രയോഗത്തിലുള്ളതും പ്രയോഗക്ഷമവുമായ വാക്കുകൾ എല്ലാം മലയാള മഹാനിഘണ്ടുവിൽ ചേർത്തിരിക്കും എന്ന വ്യവസ്ഥയിരിക്കേ, മലയാളത്തിൽ സർവസാധാരണമായി പ്രയോഗിക്കുന്നതും സാധാരണ നിഘണ്ടുക്കൾ പോലും എടുത്തിട്ടുള്ളതുമായ ഒട്ടേറെ പ്രസിദ്ധ പദങ്ങൾ ഇതിൽ ചേർത്തിട്ടില്ല. 'പ്രധാനമന്ത്രി' എന്ന പദം ഈ വാല്യത്തിൽ ചേർത്തിട്ടില്ല എന്നത് ഏത് മലയാളിയെയും ഞെട്ടിക്കും. 'പ്രസിഡന്റ്' എന്ന പദം ഇതിൽ എടുത്തിട്ടുണ്ടെങ്കിലും അതിന് മലയാളത്തിലും മറ്റു ഭാരതീയ ഭാഷകളിലും ഉപയോഗിക്കുന്ന 'രാഷ്ട്രപതി' എന്ന തത്തുല്യപദം അർത്ഥമായി നൽകിയിട്ടില്ല.\nഹെഡ്മാസ്റ്റർ എന്നതിന് മലയാളത്തിൽ ഉറച്ചിട്ടുള്ള ഒരേയൊരു പദമായ 'പ്രഥമാദ്ധ്യാപകൻ' എന്ന പദവും ഹെഡ്‌മിസ്ട്രസ് എന്ന അർത്ഥത്തിലുള്ള 'പ്രഥമാദ്ധ്യാപിക' എന്ന പദവും ഈ വാല്യത്തിൽ എടുത്തിട്ടില്ല. ആധുനിക മലയാളിക്ക് ഒരിക്കലും ഒഴിവാക്കാൻ കഴിയാത്ത വാക്കുകളാണ് പ്രവാസി മലയാളി, പ്രവാസി ജീവിതം, പ്രവാസി മന്ത്രാലയം, പ്രവാസികാര്യവകുപ്പ് തുടങ്ങിയവ. ഇവയൊന്നും ഇതിൽ ചേർത്തിട്ടില്ല.\nഅതുപോലെ പ്രസവശുശ്രൂഷ, പ്രസവരക്ഷ, പ്രസവാവധി, പ്രസവാശുപത്രി തുടങ്ങിയ പ്രശസ്ത പദങ്ങളും ഈ വാല്യത്തിൽ ഇല്ല എന്നു പറഞ്ഞാൽ ആരെങ്കിലും വിശ്വസിക്കുമോ?\nശ്രേഷ്ഠം, പ്രധാനപ്പെട്ടത്, പ്രകൃതി, പരമാത്മാവ്, ജ്ഞാനം, ബുദ്ധി എന്നെല്ലാം ശബ്ദതാരാവലിയിൽ അർത്ഥം നൽകിയിട്ടുള്ള 'പ്രധാനം' എന്ന പദം ഇതിൽ എടുത്തിട്ടില്ല. എല്ലാ നിഘണ്ടുക്കളും എടുത്തിട്ടുള്ള 'പ്രധാനി' എന്ന പദവും ഇതിലില്ല.\nഎടുത്തിട്ടില്ലാത്ത പ്രസിദ്ധ പദങ്ങളിൽ ചിലതുമാത്രം ഇവിടെ ചേർക്കുന്നു: പ്രഭാവലയം, പ്രസിദ്ധീകരണശാല, പ്രസിദ്ധീകൃതം, പ്രലോഭനീയ, പ്രസരണനഷ്ടം, പ്രവർത്തന സമയം, പ്രമാണവാക്യം, പ്രവർത്തനഫണ്ട്, പ്രശ്‌നാധിഷ്ഠിത, പ്രകടനപരം, പ്രകടനപരത, പ്രസരണി, പൊതുപരീക്ഷ, പുനഃസംഘടന, പുനഃസംഘടിപ്പിക്കുക, പുനഃപരിഗണന, പൊതുപ്രദർശനം, പൊതുദർശനം, പൊതുനയം, പൊതുപ്രാധാന്യം, പൊറുപ്പിക്കുക, പുറത്താക്കുക, പൊതുരംഗം, പ്രകൃതിജീവനം, പ്രഗത്ഭത, പ്രജ്ഞാഹീന, പ്രതികാരനടപടി, പ്രതികാരബുദ്ധി, പ്രതിരോധശക്തി, പൊടിച്ചായ.\nഇതിനുപുറമേ ശബ്ദതാരാവലിയിൽ എടുത്തിട്ടുള്ള നൂറുകണക്കിന് പദങ്ങൾ ഈ മഹാനിഘണ്ടുവിൽ ചേർക്കാൻ വിട്ടുപോയിരിക്കുന്നു.\nഇതുപോലെ, എടുത്ത പദങ്ങൾക്കുതന്നെ പ്രസിദ്ധമായ അർത്ഥങ്ങളും ഇതിൽ വിട്ടുകളഞ്ഞിരിക്കുന്നു. 'പ്രസരണം' എന്ന പദത്തിന് വൈദ്യുതിയുമായും ആണവോർജ്ജവുമായും മറ്റും ബന്ധപ്പെട്ട അർത്ഥങ്ങൾ ഇതിൽ എടുത്തിട്ടില്ല. പ്രതിബദ്ധത എന്നാൽ 'Commitment' എന്ന അർത്ഥവും പ്രതിച്ഛായ എന്നതിന് 'നല്ലതോ മോശപ്പെട്ടതോ ആയ പൊതുജനാഭിപ്രായം' എന്ന അർത്ഥവും ആണ് ഏറ്റവും പ്രസിദ്ധമെങ്കിലും അവ ഈ വാല്യത്തിൽ കാണുന്നില്ല.\nഅർത്ഥങ്ങൾ തെറ്റായി നൽകുന്നതിൽ ഈ വാല്യത്തിന്റെ സ്ഥാനം അദ്വിതീയമാണ്. കടലിൽ 'പുലിമുട്ട്' കെട്ടുന്നതിനെക്കുറിച്ച് ദിവസവും പത്രങ്ങളിൽ വാർത്തകൾ വന്നുകൊണ്ടിരിക്കേ, 'ആറ്റുവക്കും മറ്റും ഇടിഞ്ഞുപോകാതിരിക്കാൻ വേണ്ടി കെട്ടുന്ന മതിൽ' എന്നാണ് പുലിമുട്ടിന് ഇതിൽ അർത്ഥം പറഞ്ഞിരിക്കുന്നത്. പ്രശ്ളേഷം, പൂജകബഹുവചനം, പുറാപുറം, പ്രതികരണം തുടങ്ങിയവയുടെ അർത്ഥങ്ങളും തെറ്റായി കൊടുത്തിരിക്കുന്നു. കീറ്, ചീൾ എന്നീ അർത്ഥങ്ങളിലുള്ള പൊളി എന്ന പദമെടുത്ത് 12-ാം അർത്ഥമായി നുണ, കള്ളം എന്ന് കൊടുത്തിരിക്കുന്നു. ഇത് 'പൊളി' എന്ന മറ്റൊരു പദത്തിന്റെ അർത്ഥമാണ്. വ്യുത്‌പത്തി നിർണയിക്കുന്നതിൽ വരുത്തിയ വലിയ തെറ്റുകൾ പെരുകുക, പൊള്ള, പ്രതി, പോന്ന, പൂത്ത തുടങ്ങിയ ഒട്ടേറെ പദങ്ങളിൽ കാണാം.\n'പൊതുനന്മ' എന്ന പദമെടുത്ത് പൊതുജനനന്മ എന്ന പദത്തിലേക്ക് എതിർ സൂചന ചെയ്തിരിക്കുന്നു. 'സ്ഥാപനങ്ങളുടെ പൊതുനന്മയ്ക്കായി, 'വന്യജീവികളുടെ പൊതുനന്മ' എന്നൊക്കെ പ്രയോഗിക്കുന്നിടത്ത് പൊതുജനനന്മ എന്നാണോ അർത്ഥം?\nപദങ്ങളുടെ അർത്ഥങ്ങൾക്കും അവയ്ക്കു താഴെ കൊടുത്ത ഉദാഹരണങ്ങൾക്കും ഈ വാല്യത്തിൽ പലയിടത്തും ഒരു ബന്ധവുമില്ല. 'പുളി' എന്ന പദത്തിന് പുളിമരം എന്ന് അർത്ഥം കൊടുത്തിട്ട് അതിന് കീഴെ 'എനൂക്കയുടെ മുഖം പുളി കടിച്ചപോലായി' എന്നും 'പുളി ഭക്ഷിച്ച ദോഷത്തിന്നേലത്തരി കഷായം' എന്നും കൊടുത്തിരിക്കുന്നു. 'പൊള്ള' എന്ന പദത്തിന് കഴമ്പില്ലാത്തത്, അർത്ഥശൂന്യമായത് എന്ന് അർത്ഥം നൽകി അതിനുതാഴെ 'അമ്മ ചപ്പാത്തിയെടുത്തു കനലിലിട്ടു തീ തട്ടുമ്പോൾ അതിൽ പലയിടത്തുമായി പൊള്ളകൾ പൊന്തിവന്നുകൊണ്ടിരുന്നു' എന്ന് ഉദാഹരണം കൊടുത്തിരിക്കുന്നു! പൊള്ളൽ, പ്രശസ്‌ത, പ്രശസ്‌തി, പ്രഖ്യാപനം, പെടുക തുടങ്ങിയ ഒട്ടേറെ പദങ്ങൾക്കുതാഴെ തീർത്തും തെറ്റായ ഉദാഹരണങ്ങൾ കാണാം.\nഇതിലെ ഇംഗ്ളീഷ് അർത്ഥങ്ങൾ വായിച്ചാൽ ആർക്കും ചിരിവരും. 'പേയം' എന്ന പദത്തിന് 'കുടിക്കത്തക്കത്' എന്ന് മലയാളത്തിൽ അർത്ഥം കൊടുത്തതിനുശേഷം നൽകിയ ഇംഗ്ളീഷ് അർത്ഥം നോക്കുക: 'that which is taken in by drinking or sipping as water milk etc.' പൊതുവുടമ എന്ന പദത്തിന് ഒന്നാമർത്ഥമായി pulic ownership, state ownership എന്നും രണ്ടാമർത്ഥമായി pulic state ownership എന്നും കൊടുത്തിരിക്കുന്നു! പ്രഥമഗണനീയ, പുറം തുടങ്ങിയ പദങ്ങളുടെ ഇംഗ്ളീഷ് അർത്ഥങ്ങളും അബദ്ധം തന്നെ. പ്രണയപരവശ എന്ന സ്ത്രീലിംഗപദവും പ്രണയവിവശൻ എന്ന പുല്ലിംഗപദവും മാത്രം ഇതിൽ എൻട്രിയായി എടുത്തിരിക്കുന്നു. കേരളത്തിൽ പ്രണയപരവശന്മാരും പ്രണയവിവശകളും ഇല്ലെന്നാണോ?\nഇതിലും കഷ്ടമാണ് കാളിദാസ ശ്ളോകം മലയാളമാക്കി മാറ്റിയത്. കാളിദാസന്റെ രഘുവംശത്തിലെ ഒരു ശ്ളോകം ഭാഷാരാമായണചമ്പുവിൽ ഉദ്ധരിച്ചു ചേർത്തതിനെ പ്രവേശിത എന്ന പദത്തിന് കീഴെ മലയാള ഉദാഹരണമായി കൊടുത്തിരിക്കുന്നു.\nനിഘണ്ടുവിൽ ഏറ്റവും മുഖ്യമായ അകാരാദിക്രമവും ഇതിൽ പലയിടത്തും തെറ്റിച്ചിരിക്കുന്നു. പൂച്ചംപൂച്ചം, പുറത്തോല തുടങ്ങിയവ ഉദാഹരണങ്ങൾ. ഈ വാല്യത്തിൽ വന്നിട്ടുള്ള ആയിരക്കണക്കിന് തെറ്റുകളിൽ ചിലതു മാത്രം എടുത്ത് കാണിക്കാനേ ഇവിടെ നിവൃത്തിയുള്ളൂ. ഓരോ ഗണത്തിൽ പെടുന്ന തെറ്റുകൾക്കും നൂറുകണക്കിനാണ് ഉദാഹരണങ്ങൾ.\nചില പേജുകൾ എടുത്ത് ഓടിച്ചു നോക്കിയപ്പോൾ തന്നെ ഓരോ പേജിലും ശരാശരി 20 തെറ്റുകൾ കണ്ടെത്തി. 734 പേജുള്ള ഈ വാല്യത്തിൽ, ഒരു പേജിൽ 15 തെറ്റുകൾ വന്നാൽ തന്നെ മൊത്തം തെറ്റുകൾ പതിനായിരത്തിന് മുകളിലായിരിക്കും. ലക്സിക്കൺ ഓഫീസിൽ ലഭ്യമായ വിപുലമായ സാമഗ്രികളുടെ പിൻബലത്തോടെ പരിശോധിച്ചാൽ തെറ്റുകളുടെ എണ്ണം ഇതിലും എത്രയോ അധികമായിരിക്കും.\nഈ വാല്യം ഈ രൂപത്തിൽ പൊതുജനങ്ങളിലും പണ്ഡിതന്മാരിലും വിദ്യാർത്ഥികളിലും എത്തുന്നത് മലയാളഭാഷയ്ക്കും കേരള സർവകലാശാലയ്ക്കും മലയാളമഹാനിഘണ്ടുവകുപ്പിനും അപമാനമായിത്തീരും. മഹാനിഘണ്ടുവിന്റെ സ്രഷ്ടാവായ ഡോ. ശൂരനാട്ടു കുഞ്ഞൻപിള്ളസാറിനോടുള്ള കടുത്ത അനാദരവു കൂടിയാണ് ഈ വാല്യത്തിന്റെ പ്രസാധനം.


വരാപ്പുഴ കസ്റ്റഡിക്കൊലക്കേസില് ആലുവ മുന് എസ്പി എവി ജോര്‍ജ്ജിന് വീഴ്ച പറ്റി-ക്രൈംബ്രാഞ്ച് - Pravasabhumi\nവരാപ്പുഴ കസ്റ്റഡിക്കൊലക്കേസില് ആലുവ മുന് എസ്പി എവി ജോര്‍ജ്ജിന് വീഴ്ച പറ്റിയെന്ന ക്രൈംബ്രാഞ്ച് റിപ്പോര്‍ട്ടിന്റെ അടിസ്ഥാനത്തില് സസ്‌പെന്റ് ചെയ്ത വകുപ്പ് തല അന്വേഷണത്തിന് ഉത്തരവിട്ടു. പതിനഞ്ച് ദിവസത്തിനകം അന്വേഷണം പൂര്‍ത്തിയാക്കി റിപ്പോര്‍ട്ട് സമര്‍പ്പിക്കാനാണ് നര്‍ദ്ദേശം. കസ്റ്റഡി കൊലപാതകത്തില് നേരിട്ട് പങ്കില്ലെങ്കിലും കൃത്യ നിര്‍വഹണത്തില് എ.വി ജോര്‍ജ്ജിന് വീഴ്ച സംഭവിച്ചു എന്നാണ് ക്രൈം ബ്രാഞ്ച് സംഘം ഡിജിപിക്ക് നല്‍കിയ റിപ്പോര്‍ട്ടില് പറയുന്നത്. ചട്ടവിരുദ്ധമായി ആര്.ടിഎഫിനെ രൂപീകരിച്ചതും വരാപ്പുഴയില് അടക്കം കൃത്യ നിര്‍വ്വഹണത്തിന് ഉപയോഗിച്ചതും നിയമവിരിദ്ധമാണ്. കൂടാതെ ശ്രീജിത്തിനെ മര്‍ദ്ധിച്ചു കൊലപ്പെടുത്തിയ പ്രതികളെ രക്ഷിക്കുവാന് ശ്രമിച്ചു. ഐജി ശ്രീജിത്ത് നല്‍കിയ ഈ റിപ്പോര്‍ട്ടില് പറയുന്നു. എസ്പിയ്‌ക്കെതിരെ വരും ദിവസം കേസ് രജിസ്റ്റര് ചെയ്‌തേക്കുമെന്നാണ് അന്വേഷണ സംഘം നല്‍കുന്ന സൂചന.\nബാങ്ക് ജീവനക്കാര് 48 മണിക്കൂര് പണിമുടക്കും. →\nമൂന്നാം ഘട്ടത്തിലും കനത്ത പോളിങ്ങിന് സാധ്യത. ബൂത്തുകളിലെല്ലാം നീണ്ട ക്യൂ.\nDecember 14, 2020 December 14, 2020 PB NEWS DESK\nആഴ്ചയില് നാലു ദിവസം ജോലി… തൊഴില് ചട്ടങ്ങളില് പരിഷ്കരണവുമായി കേന്ദ്ര തൊഴില് മന്ത്രാലയം


ഓർമ്മയിലെ ക്രിസ്തുമസ്:-ലേഖനമത്സരം:- (5) | Malayali Manasu\nHome Special ഓർമ്മയിലെ ക്രിസ്തുമസ്:-ലേഖനമത്സരം:- (5)\nതങ്കം വർഗീസ് ✍\nഡിസംബർ 24 അർദ്ധ രാത്രി നല്ല തണുപ്പുള്ള രാത്രി മഞ്ഞിൽ മൂടിക്കിടക്കുന്ന പ്രകൃതി, തണുത്ത് വിറച്ച് പുതപ്പിനുള്ളിൽ ചുരുണ്ടുകൂടി ഞങ്ങളെല്ലാവരും കിടക്കുകയാണ്. അപ്പോഴാണ് അമ്മ ഞങ്ങളെ പാതിരാകുർബാന കാണാൻ പള്ളിയിൽ പോകാൻ വിളിക്കുന്നത് . ഞങ്ങൾ മക്കൾക്ക് കുർബാന കാണാൻ പോകണമെന്നുണ്ട് ‘ . പക്ഷേ തണവും മടിയും കാരണം പുതപ്പിനുള്ളിൽ നിന്നും പുറത്ത് വരാൻ തോന്നുന്നില്ല. അമ്മയുടെ നിർബന്ധം കാരണം ഞാനും മൂത്ത ചേച്ചിയും എഴുന്നേറ്റു . ചേച്ചി വിവാഹം കഴിഞ്ഞ് വെക്കേഷന് വീട്ടിൽ വന്നതാണ് ‘ അങ്ങനെ ഞങ്ങൾ അപ്പനും അമ്മയും ഞാനും ചേച്ചിയും പള്ളിയിലേക്ക് പുറപ്പെട്ടു. അപ്പന് കുർബാന തുടങ്ങുന്നതിനു മുമ്പേ പള്ളിയിൽ എത്തണം, മുഴുവൻ കുർബാന കാണണമെന്ന് അപ്പന് നിർബന്ധമാണ് . ഞങ്ങൾക്ക് കുർബാനയുടെ മധ്യത്തിലെ പ്രസംഗം കഴിഞ്ഞിട്ട് പള്ളി യിൽ എത്തിയാലും മതി എന്ന ചിന്തക്കാരാണ്. ഞങ്ങൾ ഡ്രസ്സ് മാറി വീടിനുപുറത്ത് കടന്നപ്പോഴേക്കും അപ്പൻ പള്ളിയിൽ എത്തിയിരിക്കും. പള്ളിയിലേക്ക് നടന്നിട്ടാണ് പോകുന്നത് . ടൗണിന്ടെ നടുക്കിൽ ആണ് പള്ളി എങ്കിലും റോഡിന്റെ ഒരു ഭാഗത്ത് പാടവും ഒരു ഭാഗത്ത് കുളവും അതിനു നടുവിൽ ഉള്ള റോഡിൽ കൂടിയാണ് ഞങ്ങൾക്ക് പള്ളിയിലേക്ക് പോകേണ്ടത്. എല്ലാ വീടുകളിലും പുൽക്കൂട് ഉണ്ടാക്കി അതു ലൈറ്റിട്ടു നക്ഷത്രവിളക്കുകളും എല്ലാം ഇട്ടു ഓരോ വീടുകളും അലങ്കരിച്ചിട്ടുണ്ട് . എല്ലാം കണ്ട് ഞങ്ങൾ നടക്കുമ്പോൾ പെട്ടെന്ന് കരണ്ട് പോയി !!!! എല്ലാ വീടുകളിലെയും റോഡുകളിലെ യും ലൈറ്റുകൾ ഓഫ് ആയി ഞങ്ങൾ നടുറോഡിൽ. സമയം 12 മണി ഒന്നും കാണാൻ പറ്റുന്നില്ല. അങ്ങോട്ടുമിങ്ങോട്ടും തൊട്ടടുത്ത് വരെ ഒന്നും കാണാൻ പറ്റുന്നില്ല. അപ്പോൾ കുറച്ച് അകലെ ചെറിയ നിലാവെളിച്ചത്തിൽ ഒരാൾ ഭയങ്കര പൊക്കത്തിൽ ആടിയാടി വരുന്നു. വരുന്നത് എന്താണെന്ന് മനസ്സിലാകുന്നില്ല വല്ല യക്ഷിയോ പ്രേതമോ ആണോ? കുണുങ്ങിക്കുണുങ്ങി വരുന്നത്, ഞങ്ങൾ മൂന്നു പേരും പേടിച്ച് വിറച്ച് ഒരു ഭാഗത്തേക്ക് നീങ്ങി. അടുത്തെത്തിയപ്പോൾ ഒരു വലിയ ആന ആനയുടെ പുറത്ത് ഇരിക്കുന്ന ആളെ ആണ് ഞങ്ങൾ കണ്ടത്. ഒരു മീറ്റർ അകലത്തിൽ ആണ് ആന ദൈവമേ ! ആന ഞങ്ങളെ ഇടിച്ചു മറിച്ച് ഇട്ടേനെ , അന്ന് ഞങ്ങൾ തലനാരിഴയ്ക്കാണ് രക്ഷപ്പെട്ടത് . ഓരോ കൊല്ലവും ക്രിസ്തുമസ് വരുമ്പോൾ ആ ക്രിസ്തുമസ് രാത്രി ആണ് ഓർമ്മ വരുന്നത്.\nTuttu December 4, 2021\tAt\t7:03 AM\nPinky December 4, 2021\tAt\t7:14 AM\nPrevious articleമലയാളി മനസ്സിൽ പുതിയ ലേഖന പരമ്പര ആരംഭിക്കുന്നു ‘മാതൃകാ കുടുംബ ജീവിതം’\nNext articleഓർമ്മയിലെ ക്രിസ്തുമസ്:- ലേഖനമത്സരം – (6)


4malayalees - പാലാ നാളെ പോളിംഗ് ബൂത്തിലേക്ക് ; ഇന്ന് നിശബ്ദ പ്രചാരണം\nAustralia - ഓസ്‌ട്രേലിയയില് കൊറോണക്കാലത്ത് ചൈല്‍ഡ് കെയര് സെന്ററുകള് കുട്ടികള്‍ക്ക് കെയര് നിഷേധിക്കുന്നു; എല്ലാ കുട്ടികള്‍ക്കും സൗജന്യ ചൈല്‍ഡ് കെയര് എന്ന പ്രധാനമന്ത്രിയുടെ വാഗ്ദാനം പാഴാകുന്നു; സൗജന്യ കെയറിനായി വകയിരുത്തിയ 1.6 ബില്യണ് കൊണ്ട് പ്രയോജനമില്ല Australia - ഓസ്‌ട്രേലിയയിലെ ചില സ്റ്റേറ്റുകള് അതിര്‍ത്തികള് അടച്ചിട്ട നടപടിയെ രൂക്ഷമായി വിമര്‍ശിച്ച് പ്രധാനമന്ത്രി; ഇത് സാമ്പത്തിക പ്രതിസന്ധി രൂക്ഷമാക്കും; അഭ്യന്തര സഞ്ചാരം തടസപ്പെടുത്തും; ശാസ്ത്രീയ അടിത്തറയില്ലാത്ത നടപടിക്ക് എതിരെന്ന് മോറിസന് Australia - വെസ്റ്റേണ് ഓസ്‌ട്രേലിയിലെ യൂണിവേഴ്‌സിറ്റികളുടെ വരുമാനം ഇടിഞ്ഞു; കാരണം കോവിഡ് പ്രതിസന്ധിയാല് അന്താരാഷ്ട്ര വിദ്യാര്‍ത്ഥികള് വരാഞ്ഞതിനാല്; നഷ്ടം 124 മില്യണ് ഡോളര്; വിദേശ വിദ്യാര്‍ത്ഥികളോട് എത്രയും വേഗം മടങ്ങി വരാന് ആഹ്വാനം Australia - ഓസ്‌ട്രേലിയയില് കൊറോണയുണ്ടാക്കിയ സാമ്പത്തിക പ്രതിസന്ധി ആയിരക്കണക്കിന് അപ്രന്റിസ്ഷിപ്പ് പ്ലേസുകളും ട്രെയിനീ പൊസിഷനുകളും അപ്രത്യക്ഷമാക്കും; അടുത്ത അഞ്ച് വര്‍ഷഷത്തേക്ക് അപ്രന്റിസ്ഷിപ്പുകള് കുത്തനെ ഇടിയും; മറ്റ് തൊഴിലാളികളേക്കാള് ബാധിക്കും Kerala - വിദേശ രാജ്യങ്ങളില് നിന്ന് മടങ്ങിയെത്തുന്ന പ്രവാസികള് ക്വാറന്റൈന് ചെലവ് വഹിക്കണമെന്ന നിര്‍ദേശത്തില് സര്‍ക്കാര് ഇളവ് വരുത്തിയേക്കും; സാമ്പത്തിക പ്രയാസം അനുഭവിക്കുന്ന പ്രവാസികളെ ക്വാറന്റൈന് ചെലവില് നിന്ന് ഒഴിവാക്കാന് സാധ്യത | 1 GBP=0 INR | 1 USD=0 INR | 1 AED=0 INR | 1 SAR=0 INR | 1 QAR=0 INR | 1 KWD=0 INR | 1 OMR=0 INR | 1 BHD=0 INR | 1 AUD=0 INR | 1 CAD=0 INR\nപാലാ നാളെ പോളിംഗ് ബൂത്തിലേക്ക് ; ഇന്ന് നിശബ്ദ പ്രചാരണം\nവാശിയേറിയ പ്രചരണങ്ങള്‍ക്കൊടുവില് പാലാ നാളെ പോളിംഗ് ബൂത്തിലേക്ക്. മണ്ഡലത്തില് ഇന്ന് നിശബ്ദ പ്രചാരണമാണ്. എഴുപത്തിയൊമ്പതിനായിരത്തി ഒരുന്നൂറ്റി ഏഴ് വോട്ടര്‍മാരാണ് മണ്ഡലത്തിലുള്ളത്. 13 സ്ഥാനാര്‍ത്ഥികള് മത്സരംഗത്തുണ്ട്.ഞായറാഴ്ചയായതിനാല് പള്ളികള് കേന്ദ്രീകരിച്ചാണ് സ്ഥാനാര്‍ത്ഥികളുടെ ഇന്നത്തെ പ്രചാരണം.\nതെരഞ്ഞെടുപ്പിന് വേണ്ട എല്ലാ ഒരുക്കങ്ങളും പൂര്‍ത്തിയായതായി ജില്ലാ കളക്ടര് അറിയിച്ചു. മൂന്ന് കമ്പനി കേന്ദ്ര സേന അടക്കം 700 സുരക്ഷ ഉദ്യോഗസ്ഥരെ പാലായില് വിന്യാസിക്കും. രാവിലെ7മുതല് വൈകീട്ട് ആറ് മണിവരെയാണ് പോളിംഗ്. അത്യാധുനിക സംവിധാനമുള്ള എം3വോട്ടിംഗ് മെഷീനാണ് തെരഞ്ഞെടുപ്പിന് ഉപയോഗിക്കുക. അഞ്ച് മാതൃക ബൂത്തുകളും ഒരു വനിതാ നിയന്ത്രിത ബൂത്തും ക്രമീകരിച്ചിട്ടുണ്ട്.\nഅഞ്ച് പ്രശ്‌ന സാധ്യതാ ബൂത്തുകളിലും പ്രത്യേക നിരീക്ഷകരെ നിയോഗിക്കും. ഇവിടത്തെ മുഴുവന് നടപടി ക്രമങ്ങളും വീഡിയോയില് പകര്‍ത്തും.\nവിദേശ രാജ്യങ്ങളില് നിന്ന് മടങ്ങിയെത്തുന്ന പ്രവാസികള് ക്വാറന്റൈന് ചെലവ് വഹിക്കണമെന്ന നിര്‍ദേശത്തില് സര്‍ക്കാര് ഇളവ് വരുത്തിയേക്കും; സാമ്പത്തിക പ്രയാസം അനുഭവിക്കുന്ന പ്രവാസികളെ ക്വാറന്റൈന് ചെലവില് നിന്ന് ഒഴിവാക്കാന് സാധ്യത\n'മാംസം കഴിക്കുന്നത് ആക്രമോത്സുകത വര്‍ധിപ്പിക്കും; അത്തരക്കാര് അനുരഞ്ജനത്തിന് തയ്യാറാവാത്തവരാണെന്നുമുളള നിലപാടിനോട് ഒരു വെജിറ്റേറിയന് എന്ന നിലയില് ഞാന് യോജിക്കുന്നു'; മാംസം കഴിക്കുന്നവരെ വിമര്‍ശിച്ച് ശശി തരൂര്\n'പോലീസ് ഉപദ്രവിച്ചു; അച്ഛനെയും സഹോദരിയെയും ഭീഷണിപ്പെടുത്തി; ഉത്രയുടെ വീട്ടില്‍നിന്ന് കണ്ടെടുത്ത പ്ലാസ്റ്റിക്ക് കുപ്പി പോലീസ് അവിടെ കൊണ്ടുവച്ചത്'; മാധ്യമങ്ങളോട് പൊട്ടിക്കരഞ്ഞ് മൊഴിമാറ്റിപ്പറഞ്ഞ് സൂരജ്\nസൂരജ് ഉത്രയെ വിവാഹം ചെയ്തത് 96 പവനും അഞ്ചു ലക്ഷം രൂപയും വാങ്ങി; സൂരജിന് അഢംബര കാറും പിതാവിന് പിക് വാനും വാങ്ങി നല്‍കി; ചെലവിനായി എല്ലാ മാസവും നല്‍കിയിരുന്നത് 8000 രൂപയും; എന്നിട്ടും തിരികെ ലഭിച്ചത് ജീവനറ്റ മകളെ\nബിശ്വാസ് മേത്ത സംസ്ഥാനത്തിന്റെ പുതിയ ചീഫ് സെക്രട്ടറി; ടി.കെ.ജോസ് പുതിയ ഹോം സെക്രട്ടറി ആകും; ഉദ്യോഗസ്ഥ തലത്തില് വന് അഴിച്ചുപണി\nവിദേശ രാജ്യങ്ങളില് നിന്ന് കേരളത്തിലേക്ക് മടങ്ങി എത്തുന്ന പ്രവാസികള്‍ക്ക് ഇനി മുതല് ക്വറന്റീന് സൗകര്യങ്ങള് സൗജന്യമായി നല്‍കില്ല; താമസത്തിന്റെയും ഭക്ഷണത്തിന്റെയും അടക്കം ചെലവുകള് മടങ്ങി വരുന്നവര് വഹിക്കണം; തീരുമാനത്തില് വന് പ്രതിഷേധം\n'ഉത്രയെ ശാരീരികവും മാനസികവുമായി പീഡിപ്പിച്ചിരുന്നു; കുടുംബം വിവാഹമോചനം ആവശ്യപ്പെട്ടതാണ് കൊലപാതകത്തിലേക്ക് നയിച്ചത്; വിവാഹമോചനം ഉണ്ടായാല് സ്വര്‍ണവും പണവും കാറും തിരികെ നല്‍കേണ്ടി വരുമെന്ന് ഭയന്നു'; സൂരജിന്റെ കുറ്റസമ്മതം\nഅഞ്ചലില് കൊല്ലപ്പെട്ട ഉത്രയെ കടിച്ചത് കൊടും വിഷമുള്ള മൂര്‍ഖന് പാമ്പെന്ന് പോസ്റ്റുമോര്‍ട്ടം നടത്തിയ ഡോക്ടര്‍മാര്; കുഴിയില് നിന്നും ലഭിച്ച വിഷപ്പല്ല്, മസില്, എല്ലുകള്‍എന്നിവ പരിശോധനയ്ക്ക് അയക്കും; നിര്‍ണായക തെളിവുകള് ലഭിച്ചതായി സൂചന\nപാമ്പു പിടുത്തക്കാരനെ തനിക്ക് പരിചയപ്പെടുത്തിയത് വാവ സുരേഷ് ആണെന്ന് സൂരജ് മൊഴി നല്‍കി; വാവ സുരേഷുമായി പൊലീസ് ബന്ധപ്പെട്ടതോടെ സൂരജിന്റെ മൊഴി പൊളിഞ്ഞു; സൂരജിന്റെ കള്ളങ്ങള് പൊളിക്കാന് വാവ സുരേഷ് സഹായിച്ചതിങ്ങനെ\nഓണ്‍ലൈന് മദ്യവിതരണത്തിനുള്ള വെര്‍ച്വല് ക്യൂ ആപ്പ് ബെവ്ക്യു ഇന്ന് തയ്യാറായേക്കുമെന്ന് റിപ്പോര്‍ട്ട്; നാളെ മദ്യശാലകള് തുറക്കാനായേക്കുമെന്നും സൂചന; വൈകുന്നേരത്തോടെ ആപ്പ് പ്ലേസ്റ്റോര് അംഗീകരിച്ച് ആളുകള്‍ക്ക് ഡൗണ്‍ലോഡ് ചെയ്യാന് പാകത്തില് തയ്യാറാകും


തിരഞ്ഞെടുപ്പ് പരാജയം: ജാർഖണ്ഡ് ബിജെപി അധ്യക്ഷൻ രാജിവച്ചു-BJP state president resigns after humiliating defeat in Jharkhand assembly elections\nBjp State President Resigns After Humiliating Defeat In Jharkhand Assembly Elections\nജാർഖണ്ഡിൽ 81 സീറ്റുകളിൽ 47 സീറ്റുകൾ മഹാസഖ്യം നേടിയപ്പോൾ ബിജെപി 25 സീറ്റുകളിലേക്ക് ഒതുങ്ങി\nDecember 26, 2019 11:35:46 am\nറാഞ്ചി: ജാർഖണ്ഡ് നിയമസഭാ തിരഞ്ഞെടുപ്പിൽ ബിജെപി നേരിട്ട അപമാനകരമായ പരാജയത്തിന്റെ ഉത്തരവാദിത്തം ഏറ്റെടുത്ത് പാർട്ടി സംസ്ഥാന അധ്യക്ഷൻ ലക്ഷ്മൺ ഗിലുവ സ്ഥാനമൊഴിഞ്ഞു. ചക്രധർപൂർ നിയമസഭാ മണ്ഡലത്തിൽ നിന്നാണ് ലക്ഷ്മൺ ഗിലുവ ജനവിധി തേടിയത്. ഡിസംബർ ഏഴിന് നടന്ന ജാർഖണ്ഡ് നിയമസഭാ തിരഞ്ഞെടുപ്പിന്റെ രണ്ടാം ഘട്ടത്തിലാണ് മണ്ഡലത്തിലെ ജനങ്ങൾ സമ്മതിദാനാവകാശം വിനിയോഗിച്ചത്.\nലോക്സഭ തിരഞ്ഞെടുപ്പിൽ വമ്പിച്ച ഭൂരിപക്ഷത്തോടെ ബിജെപി സർക്കാർ അധികാരത്തിലേറി ഏഴ് മാസം തികയുമ്പോഴാണ് ജാർഖണ്ഡ് നിയമസഭ തിരഞ്ഞെടുപ്പിൽ കോൺഗ്രസ്, ജെഎംഎം, ആർജെഡി മഹാസഖ്യത്തോട് ഏറ്റുമുട്ടി ബിജെപി കനത്ത പരാജയം ഏറ്റുവാങ്ങിയത്. 81 സീറ്റുകളിൽ 47 സീറ്റുകൾ മഹാസഖ്യം നേടിയപ്പോൾ ബിജെപി 25 സീറ്റുകളിലേക്ക് ഒതുങ്ങി.\n81 സീറ്റുകളിൽ ജെഎംഎം 30, കോൺഗ്രസ് 16, ആർ‌ജെഡി 1, എൻ‌സി‌പി 1, ഇൻഡിപെൻഡന്റ്സ് 2, ജെവിഎം (പി) 3, സി‌പി‌ഐ (എം-എൽ) (എൽ) 1, ബിജെപി 25, എ‌ജെ‌എസ്‌യു2എന്നിങ്ങനെ സീറ്റുകൾ നേടി.\nജെഎംഎം നിയമസഭാ കക്ഷി നേതാവ് കൂടിയായ ഹേമന്ത് സോറൻ ഡിസംബർ 29ന് മുഖ്യമന്ത്രിയായി സത്യപ്രതിജ്ഞ ചെയ്യും. കഴിഞ്ഞ ദിവസം ഹേമന്ദ് സോറന് കോണ്‍ഗ്രസ് അധ്യക്ഷ സോണിയാ ഗാന്ധിയെ സന്ദര്‍ശിച്ചിരുന്നു. 29നു റാഞ്ചിയില് നടക്കുന്ന ജെഎംഎം-കോണ്‍ഗ്രസ് സഖ്യ സര്‍ക്കാരിന്റെ സത്യപ്രതിജ്ഞാ ചടങ്ങിലേക്ക് അദ്ദേഹം സോണിയയെ ക്ഷണിച്ചു.\nRead More: ജാര്‍ഖണ്ഡില് 29നു സത്യപ്രതിജ്ഞ; ഹേമന്ദ് സോറന് സോണിയാ ഗാന്ധിയെ സന്ദര്‍ശിച്ചു\nജാര്‍ഖണ്ഡില് വിജയം നേടിയ മഹാസഖ്യത്തെ അഭിനന്ദിച്ച് പ്രധാനമന്ത്രി നരേന്ദ്ര മോദിയും രംഗത്തെത്തിയിരുന്നു. കഴിഞ്ഞ അഞ്ച് വര്‍ഷക്കാലത്തിന് നന്ദി പറയുന്നതായും ഇപ്പോഴത്തെ തിരഞ്ഞെടുപ്പില് വിജയിച്ച മഹാസഖ്യത്തിന് അഭിനന്ദനങ്ങള് അറിയിക്കുന്നതായും മോദി പറഞ്ഞു. തുടര്‍ന്നും ജനങ്ങള്‍ക്കൊപ്പം നില്‍ക്കുമെന്നും മോദി വ്യക്തമാക്കി.


വലിയ മാ റിടം ഒരിക്കലും അ ശ്ലീ ലമല്ല: വലിയ മാ റിടമുള്ള സ്ത്രീകളുടെ6പ്രത്യേകതകൾ അറിയാമോ? - മലയാളം ഇ മാഗസിൻ.കോം\nസ്ത്രീകളുടെ സൗന്ദര്യത്തിന്റെ മാറ്റുകൂട്ടുന്നതിൽ മാ റിടങ്ങൾക്ക് വലിയ പങ്കാണുള്ളത്. മുഴുപ്പേറിയ മാ റിടങ്ങൾ ലോകത്തെവിടേയും ശ്രദ്ധാകേന്ദ്രമാണ്. വലിയ മാ റിടമുള്ള സ്ത്രീകൾ കൂടുതൽ സെക സിയാണെന്ന് കരുതുന്ന പുരുഷന്മാർ ധാരാളമുണ്ട്. കിം കാർദിയാഷാൻ മുതൽ ഷക്കീല വരെ ഉള്ള മോഡലുകളും ചലച്ചിത്രതാരങ്ങളും മാ റിട വലിപ്പത്താൽ കൂടെയാണ് ശ്രദ്ധിക്കപ്പെട്ടത്.\nസ്ത്രീകളുടെ സൗന്ദര്യത്തിന്റെ മാറ്റുകൂട്ടുന്നതിൽ മാ റിടങ്ങൾക്ക് വലിയ പങ്കാണുള്ളത്. മുഴുപ്പേറിയ മാ റിടങ്ങൾ ലോകത്തെവിടേയും ശ്രദ്ധാകേന്ദ്രമാണ്. വലിയ മാ റിടമുള്ള സ്ത്രീകൾ കൂടുതൽ സെക സിയാണെന്ന് കരുതുന്ന പുരുഷന്മാർ ധാരാളമുണ്ട്.\nപലസ്ത്രീകളും മാ റിടം വലിപ്പം കൂട്ടുവാനായി പാഡുള്ള ബ്രാ കൾ ഉപയോഗിക്കുന്നത് മുതൽ സിലി ക്കോൺ ഇമ്പ്ലാന്റേഷനുവരെ മുതിരുന്നത് ഇതുകൊണ്ടുതന്നെയാണ്. മുൻ വിശ്വസുന്ദരി സുഷ്മിത സെൻ മാ റിടവലിപ്പം കൂട്ടുവാൻ ശസ്ത്രക്രിയ ചെയ്തതായുള്ള വാർത്തകൾ വന്നിരുന്നു. കിം കാർദിയാഷാൻ മുതൽ ഷ ക്കീല വരെ ഉള്ള മോഡലുകളും ചലച്ചിത്രതാരങ്ങളും മാ റിട വലിപ്പത്താൽ കൂടെയാണ് ശ്രദ്ധിക്കപ്പെട്ടത്.\nഹിന്ദിചലച്ചിത്രതാരങ്ങളിൽ പലരും പൊതുവേദികളിൽ എത്തുമ്പോൾ മാ റിടത്തിന്റെ ഭാഗികമായ പ്രദർശനം നടത്തുന്നതിൽ ഒട്ടും പിശുക്കു കാണിക്കുന്നവരല്ല. സാഹിത്യത്തിലായാലും സിനിമയിലായാലും കലയിലായാലും മാ റിടവുമായി ബന്ധപ്പെട്ട പരാമർശങ്ങളും പ്രദർശനങ്ങളും പലപ്പോഴും വിവാദങ്ങൾക്ക് വഴിവച്ചിട്ടുമുണ്ട്.\nഭഗവത് ഗീതയും കുറേ മു-ല കളും എന്ന ബഷീറിന്റെ സാഹിത്യകൃതിയും എം.എഫ്.ഹുസൈന്റെ ചിത്രങ്ങളും കാനായി കുഞ്ഞിരാമന്റെ ശില്പങ്ങളുമെല്ലാം മാ റിട സംബന്ധിയായ വിവാദങ്ങളിൽ ഇടം പിടിച്ചവയാണ്. ഇറോട്ടിക്ക് കഥകളിൽ മാ റിടത്തെ കുറിച്ച സവിസ്തരമുള്ള പരാമർശങ്ങൾ കാണുന്നത് അത് വലിയതോതിൽ ലൈ- ഗികോത്തേജനം നൽകുന്നതിനലാണ്.\nവലിയ മാ റിടങ്ങൾ ഉള്ള സ്ത്രീകളുടെ പ്രത്യേകതകൾ\n1. പൊതു ഇടങ്ങളിലും മറ്റും ഇടപെടുമ്പോൾ വലിയ മാ റിടമുള്ള സ്ത്രീകൾ പെട്ടെന്ന് ശ്രദ്ധാകേന്ദ്രമാകുന്നു. ഇത്തരം സ്ത്രീകൾ സംസാരിക്കുമ്പോൾ ആളുകൾ അത് കൂടുതലായി ശ്രദ്ധിക്കുകയും ചെയ്യുന്നു. കൂട്ടത്തിലുള്ള മറ്റു സ്ത്രീകളുടെ അസൂയക്കും പാത്രമാകും.\n2. പുരുഷന്മാരുടെ സ്വപ്നറാണിമാർ പൊതുവിൽ വലിയ മാ റിടമുള്ളവരായിരിക്കും. അവരുടെ ഫാന്റസികളിൽ നിറയുവാൻ ഇത്തരക്കാർക്ക് സാധിക്കുന്നു. നാട്ടിൻ പുറത്തെ സ്ത്രീകൾ മുതൽ ന്യൂജൻ സിനിമാതാരൾ വരെ ഉള്ളവരെ സംബന്ധിച്ചുള്ള സ്വകാര്യ സംഭാഷണങ്ങളിൽ മുതൽ ഓൺലൈൻ ചർച്ചകളിൽ വരെ വലിയ മാ റിടമുള്ള നടിമാരാണ് കൂടുതലായും പരാമർശിക്കപ്പെടുന്നത്.\n3. സ്വകാര്യജീവിതത്തിൽ പങ്കാളിക്ക് ലൈ- ഗികോത്തേജനം പകരുന്നതിനും സ്വയം ലൈ- ഗിക സുഖം വർദ്ധിപ്പിക്കുന്നതിനും വലിയ മാ റിടങ്ങൾ സ്തീകളെ സഹായിക്കുന്നു. മാ റിടങ്ങൾ ലാളിക്കപ്പെടുമ്പോൽ ലഭിക്കുന്ന ഉത്തേജം ലൈ- ഗിക ബന്ധത്തിനു കൂടുതൽ ആനന്ദം പകരുന്നു.\n4. ആത്മവിശ്വാസവും മറ്റുള്ള സ്ത്രീകൾക്കിടയിൽ ആധിപത്യവും ലഭിക്കുന്നു. മോഡേൺ വസ്ത്രങ്ങൾ ധരിക്കുമ്പോൾ കൂടുതൽ ഭംഗി തോന്നുക വലിപ്പവും ആകൃതിയുമുള്ള മാ റിടമുള്ള സ്തീകൾക്കാണ്.\n5. വലിയ മാ റിടമുള്ള സ്ത്രീകളുടെ പ്രത്യുല്പാദന സംവിധാനവും പൊതുവെ കൂടുതൽ കാര്യക്ഷമായിരിക്കും. ഇതുമായി ബന്ധപ്പെട്ട ഹോർമോണുകളുടെ ശാരിയായ പ്രവർത്തനവും പൊതുവിൽ നല്ല ആരോഗ്യവും ഇത്തരം സ്ത്രീകൾക്ക് ഉണ്ടാകും.\n6. തണുപ്പു രാജ്യങ്ങളിൽ വലിയ മാ റിടമുള്ള സ്ത്രീകൾക്ക് ശരീരത്തിന്റെ ഊഷ്മാവ് വർദ്ധിപ്പിക്കുന്നതിനു സഹായകമാണ്. പ്രത്യേകിച്ച് പൂജ്യം ഡിഗ്രിക്ക് താഴെ താപനിലയുള്ള പ്രദേശങ്ങളിൽ ജീവിക്കുന്നവർക്ക്.


കോണ്‍ഗ്രസിനെ ചിതലിനെപ്പോലെ തുരത്തണമെന്ന് മോദി | Narendra Modi| Himachal Pradesh\nകോണ്‍ഗ്രസിനെ ചിതലിനെപ്പോലെ തുരത്തണമെന്ന് മോദി\nNov 4, 2017, 08:02 PM IST\nതടി ചിതലരിക്കുന്നതുപോലെ ജനാധിപത്യത്തെ കോണ്‍ഗ്രസ് കാര്‍ന്നുതിന്നും. അതിനാല് ചിതലിനെ തുരത്തുന്നതുപോലെ നിയമസഭാ തിരഞ്ഞെടുപ്പില് കോണ്‍ഗ്രസിനെ തുരത്തണമെന്ന് മോദി പറഞ്ഞു.\n'കോണ്‍ഗ്രസ് ജനാധിപത്യത്തിന് ഭീഷണി'\n'സ്വന്തം നേതാക്കളെ അവര്‍ക്ക് വിശ്വാസമില്ല'\nകാന്‍ഗ്ര: നിയമസഭാ തിരഞ്ഞെടുപ്പ് നടക്കാനിരിക്കുന്ന ഹിമാചല്‍പ്രദേശില് കോണ്‍ഗ്രസിനെതിരെ രൂക്ഷ വിമര്‍ശനവുമായി പ്രധാനമന്ത്രി നരേന്ദ്രമോദി. കോണ്‍ഗ്രസിനെ ചിതലിനെപ്പോലെ തുരത്തണമെന്ന് കാംഗ്ര ജില്ലയിലെ ചാംബിയില് നടന്ന തിരഞ്ഞെടുപ്പ് റാലിയെ അഭിസംബോധന ചെയ്യവെ മോദി പറഞ്ഞു. കോണ്‍ഗ്രസിന്റെ മാനസികാവസ്ഥ ഇന്ത്യന് ജനാധിപത്യത്തിന് ഭീഷണിയാണെന്ന് മോദി ആരോപിച്ചു.\nമൂന്ന് നാല് തലമുറകളായി കോണ്‍ഗ്രസിന്റെ മാനസികാവസ്ഥയ്ക്ക് മാറ്റം വന്നിട്ടില്ല. തടി ചിതലരിക്കുന്നതുപോലെ ജനാധിപത്യത്തെ കോണ്‍ഗ്രസ് കാര്‍ന്നുതിന്നും. അതിനാല് ചിതലിനെ തുരത്തുന്നതുപോലെ നിയമസഭാ തിരഞ്ഞെടുപ്പില് കോണ്‍ഗ്രസിനെ തുരത്തണമെന്ന് മോദി പറഞ്ഞു.\nബി.ജെ.പിയെ വിജയിപ്പിക്കണമെന്ന് അഭ്യര്‍ഥിക്കാനല്ല മൂന്നില് രണ്ട് ഭൂരിപക്ഷം നല്‍കണമെന്ന് ആവശ്യപ്പെടാനാണ് താന് എത്തിയതെന്ന് അദ്ദേഹം പറഞ്ഞു. നോട്ട് അസാധുവാക്കല് നടപ്പാക്കിയ നവംബര് എട്ട് കരിദിനമായി ആചരിക്കാനും പ്രധാനമന്ത്രിയുടെ കോലം കത്തിക്കുവാനുമാണ് കോണ്‍ഗ്രസ് ഒരുങ്ങുന്നത്. എന്നാല്, സര്‍ദാര് പട്ടേലിന്റെ ശിഷ്യനായ തന്നെ തകര്‍ക്കാനാവില്ലെന്ന് കോണ്‍ഗ്രസിന് അറിയില്ല.\nകോണ്‍ഗ്രസിന് സ്വന്തം നേതാക്കളിലുള്ള വിശ്വാസം നഷ്ടപ്പെട്ടിരിക്കുന്നു. അതിനാല് മറ്റുപാര്‍ട്ടികളിലെ വിമതര്‍ക്ക് പിന്നാലെയാണ് അവര്. അഴിമതിക്കെതിരായ പോരാട്ടം കോണ്‍ഗ്രസിന് തലവേദന സൃഷ്ടിക്കുകയാണ്. ജനവികാരം കോണ്‍ഗ്രസിനെതിരാണ്.\nവാജ്‌പേയി സര്‍ക്കാര് കേന്ദ്രത്തിലും ബി.ജെ.പി സര്‍ക്കാര് സംസ്ഥാനത്തും ഉണ്ടായിരുന്ന കാലത്ത് ഹിമാചല്‍പ്രദേശില് വന് വികസന പ്രവര്‍ത്തനങ്ങള് നടന്നിരുന്നു. സംസ്ഥാനത്തെ ജനങ്ങള്‍ക്ക് വീണ്ടുമൊരു അവസരം ലഭിച്ചിരിക്കുകയാണ്. ജവാന്മാരും വിരമിച്ച സൈനികരും ധാരാളമുള്ള സംസ്ഥാനമാണ് ഹിമാചല്‍പ്രദേശ്. രാജ്യത്തെ സംരക്ഷിക്കുന്ന ജവാന്മാരുടെ നാടെന്ന നിലയില് ഹിമാചല്‍പ്രദേശിനെപ്പറ്റി അഭിമാനിക്കുന്നുവെന്നും പ്രധാനമന്ത്രി പറഞ്ഞു.\nനവംബര് ഒമ്പതിനാണ് ഹിമാചല്‍പ്രദേശില് നിയമസഭാ തിരഞ്ഞെടുപ്പ്. ഡിസംബര് 18 നാണ് വോട്ടെണ്ണല്. കോണ്‍ഗ്രസ് ഉപാധ്യക്ഷന് രാഹുല്‍ഗാന്ധിയും പ്രചാരണത്തിനായി ഹിമാചലില് എത്തുന്നുണ്ട്. നവംബര് ആറിന് സംസ്ഥാനത്തെത്തുന്ന രാഹുല് മൂന്ന് റാലികളില് പങ്കെടുക്കും.


കോവിഡ് മരണപ്പട്ടികയില് 7,000 മരണങ്ങള് കൂടി ചേര്‍ക്കും : മന്ത്രി വീണാ ജോര്‍ജ് - Express Herald\nകോവിഡ് മരണപ്പട്ടികയില് 7,000 മരണങ്ങള് കൂടി ചേര്‍ക്കും : മന്ത്രി വീണാ ജോര്‍ജ്\nExpressherald — October 8, 2021 add comment\nഅര്‍ഹതപ്പെട്ട എല്ലാവര്‍ക്കും ധനസഹായം ഉറപ്പാക്കും\nതിരുവനന്തപുരം: സംസ്ഥാനത്തെ കോവിഡ് മരണ പട്ടികയില് ഏഴായിരത്തോളം മരണങ്ങള് കൂടി ചേര്‍ക്കുമെന്ന് ആരോഗ്യ വകുപ്പ് മന്ത്രി വീണാ ജോര്‍ജ്. ജൂണ് മാസത്തിലാണ് മരണം ഓണ്‍ലൈനായി ആശുപത്രികള് നേരിട്ട് അപ് ലോഡ് ചെയ്യാന് തുടങ്ങിയത്. അതിന് മുമ്പുള്ള മരണങ്ങളില് രേഖകള് ഇല്ലാതെയും മറ്റും\nഔദ്യോഗിക മരണപ്പട്ടികയില് ചേര്‍ക്കപ്പെടാതെ പോയ മരണങ്ങളാണ് ഇത്. ഇതുസംബന്ധിച്ച് ഇനിയും പരാതികളുണ്ടെങ്കില് അതും പരിശോധിക്കുന്നതാണെന്നും മന്ത്രി വ്യക്തമാക്കി. മാധ്യമ പ്രവര്‍ത്തകരോട് സംസാരിക്കുകയായിരുന്നു മന്ത്രി.\nകേന്ദ്ര സര്‍ക്കാരിന്റെ പുതുക്കിയ മാനദണ്ഡങ്ങളനുസരിച്ച് കോവിഡ് മൂലമെന്ന് കണക്കാക്കപ്പെടേണ്ട മരണങ്ങള് സംബന്ധിച്ച അപേക്ഷകള് ഒക്‌ടോബര് 10 മുതല് സമര്‍പ്പിക്കാം. ആരോഗ്യ വകുപ്പ് തയ്യാറാക്കിയ പോര്‍ട്ടലിലൂടെയും നേരിട്ട് പി.എച്ച്.സി.കള് വഴിയും അപേക്ഷ സമര്‍പ്പിക്കാവുന്നതാണ്.\nസുപ്രീം കോടതി വിധിയുടെ അടിസ്ഥാനത്തില് കേന്ദ്ര സര്‍ക്കാര് പുറത്തിറക്കിയ മാര്‍ഗനിര്‍ദേശങ്ങളുടെ അടിസ്ഥാനത്തില് സംസ്ഥാന സര്‍ക്കാര്, കോവിഡ് മൂലം മരിച്ചവരുടെ ബന്ധുക്കള്‍ക്ക് ധനസഹായം ലഭ്യമാക്കുന്നതിന് വേണ്ടിയിട്ടുള്ള എല്ലാ നടപടികളും സ്വീകരിച്ചിട്ടുണ്ട്. കോവിഡ് ബാധിച്ച് 30 ദിവസത്തിനകം മരിച്ചവരെയെല്ലാം പട്ടികയില് ഉള്‍പ്പെടുത്തും. ലിസ്റ്റില് ഉള്‍പ്പെടാത്തവര്‍ക്ക് ഓണ്‍ലൈനായും നേരിട്ടും അപേക്ഷ നല്‍കാവുന്നതാണ്. അപേക്ഷ ലഭിച്ച് 30 ദിവസത്തിനുള്ളില് പരിഹാരം കാണും. സമയബന്ധിതമായി സുതാര്യമായി തന്നെ പരാതികള് തീര്‍പ്പാക്കുന്നതാണ്. ജനങ്ങള്‍ക്ക് ഉപകാരപ്പെടുന്ന എന്തൊക്കെ നടപടികള് സ്വീകരിക്കാന് പറ്റുമോ അതെല്ലാം സ്വീകരിക്കുന്നതാണ്. അര്‍ഹതപ്പെട്ട എല്ലാവര്‍ക്കും സഹായം ലഭ്യമാക്കും. കോവിഡ് ബാധിച്ച് മരിച്ച മാതാപിതാക്കളുടെ കുട്ടികള്‍ക്ക് ആദ്യം ധനസഹായം നല്‍കിയ സംസ്ഥാനമാണ് കേരളം. അവരുടെ വിദ്യാഭ്യാസം ഉള്‍പ്പെടെയുള്ള കാര്യങ്ങള് സര്‍ക്കാര് ഏറ്റെടുത്തിട്ടുണ്ട്.\nസിറോ പ്രിവിലന്‍സ് സര്‍വേയുടെ സമഗ്രമായ റിപ്പോര്‍ട്ട് ഇന്ന് തന്നെ തയ്യാറാകും. സംസ്ഥാനം സ്വയം തീരുമാനിക്കുകയും സ്വയം നടത്തുകയും ചെയ്‌തൊരു പഠനമാണിത്. ഐസിഎംആറിന്റെ ഗൈഡ് ലൈന് അനുസരിച്ചാണ് പഠനം നടത്തിയത്. നമ്മുടെ കോവിഡ് പ്രതിരോധ പ്രവര്‍ത്തനങ്ങളില് കൂടുതല് കര്‍മ്മ പദ്ധതികള് ആവിഷ്‌ക്കരിക്കുന്നതിനാണ് ഈ പഠനം നടത്തിയത്. ഏതെല്ലാം മേഖലകളിലാണ് കൂടുതല് ശ്രദ്ധിക്കേണ്ടത്, നമ്മുടെ പ്രവര്‍ത്തനങ്ങള് എവിടെവരെയെത്തി എന്നിവ മനസിലാക്കുന്നതിന് വേണ്ടിയാണ് സിറോ പ്രിവിലന്‍സ് പഠനം നടത്തിയതെന്നും മന്ത്രി വ്യക്തമാക്കി.


കോൺഗ്രസിന്റെ തിരിച്ചു വരവ് സിപിഎമ്മിനെ ഭയപ്പെടുത്തുന്നു ; തട്ടിപ്പ് കേസിൽ അറസ്റ്റിലായ മോൻസൻ മാവുങ്കലുമായി തനിക്ക് ബന്ധമില്ല : കെ സുധാകരൻ – Veekshanam\nതട്ടിപ്പ് കേസിൽ അറസ്റ്റിലായ മോൻസൻ മാവുങ്കലുമായി തനിക്ക് ബന്ധമില്ലെന്ന വിശദീകരണവുമായി കെപിസിസി അദ്ധ്യക്ഷൻ കെ സുധാകരൻ. മോൻസനുമായി തനിക്ക് സാമ്പത്തിക ഇടപാടുകളുണ്ടായിട്ടില്ല. മോൻസനെ കണ്ടത് ചികിത്സയുടെ ഭാഗമായാണെന്നും സുധാകരൻ പറഞ്ഞു. കോഴിക്കോട് മാദ്ധ്യമങ്ങളോട് സംസാരിക്കുകയായിരുന്നു അദ്ദേഹം.\nമോൻസനുമായി സാമ്പത്തിക ഇടപാടുണ്ടായിട്ടില്ല.മോൺസൻ അങ്ങനെ അവകാശപ്പെടുന്നുണ്ടെങ്കിൽ അതിനെതിരെ നിയമ നടപടി സ്വീകരിക്കും. ഇക്കാര്യത്തിൽ ഒരു ജാഗ്രതക്കുറവും ഉണ്ടായില്ല. ഏത് നേതാവ് പറഞ്ഞാലും നേതാവ് സ്വയം ആലോചിക്കണം. എന്നെ കാണിച്ച് കച്ചവടം ഉറപ്പിക്കാനുള്ള മോൻസന്റെ തന്ത്രം ആയിരിക്കാം ഇത്. എനിക്കോ അനൂപിനോ അതിനെ കുറിച്ച് അറിയില്ല. ജീവിക്കാൻ അനുവദിക്കാത്ത പാർട്ടിയാണ് സിപിഎം. കോൺഗ്രസിന്റെ തിരിച്ചു വരവ് സിപിഎമ്മിനെ ഭയപ്പെടുത്തുന്നു. തന്നെ രാഷ്‌ട്രീയമായി ഇല്ലാതാക്കാൻ ഉള്ള ശ്രമം ആണ് ഈ ആരോപണങ്ങൾ.\nപാർട്ടി ചട്ടക്കൂട് ബെന്നി ബെഹന്നാനും ബാധകമാണ്. പാർട്ടിയിൽ സെമി കേഡർ സംവിധാനം തുടരും. നിലവിലെ മാറ്റങ്ങളെ രാഹുൽ ഗാന്ധി പ്രശംസിച്ചു. കോൺഗ്രസിൽ പ്രശ്നങ്ങൾ ആദ്യമായല്ല. ഇക്കാര്യങ്ങൾ ചർച്ച ചെയ്ത് പരിഹരിക്കും. പാർട്ടി വിട്ട് സിപിഎമ്മിൽ പോയവർ ചുമലിൽ കൈവയ്‌ക്കാൻ പോലും സഹായികൾ ഇല്ലാത്തവരാണ്. കൂടുതൽ ആളുകൾ കോൺഗ്രസിലേക്ക് വരികയാണ്. വി എം സുധീരന്റെ വിഷയം പരിഹരിക്കും. രാഷ്‌ട്രീയകാര്യ സമിതി കൂടിയിരുന്നു. അന്നൊന്നും ആരും വിമർശനം ഉന്നയിച്ചില്ലെന്നും സുധാകരൻ പറഞ്ഞു.


ആശാവർക്കറുടെ ശുശ്രൂഷയിൽ ആദിവാസി യുവതി കാട്ടിൽ പ്രസവിച്ചു : Deepika.com Nattu Visesham\nFriday, June 5, 2020 9:58 PM IST\nവണ്ടിപ്പെരിയാർ: ആശാവർക്കർ ശുശ്രൂഷ നൽകി ആദിവാസി യുവതി കാട്ടിൽ ആണ്‍കുഞ്ഞിനു ജൻമംനൽകി. സത്രം ആദിവാസി കുടിയിലെ മലന്പാണ്ടാര സമുദായത്തിൽപെട്ട ശിവരാമന്‍റെ ഭാര്യ അമ്മിണിയാണ് കാട്ടിൽ പ്രസവിച്ചത്.\nപെരിയാർ കടുവ സങ്കേതം അഴുത ഡിവിഷന്‍റെ ഭാഗമായ കാട്ടിലാണ് യുവതി പ്രസവിച്ചത്. ഒരാഴ്ചയായി ആരോഗ്യ പ്രവർത്തകർ യുവതിയെ ആശുപത്രിയിൽ എത്തിക്കുവാൻ ശ്രമം നടത്തിയെങ്കിലും യുവതി ഇതിനു തയാറായില്ല.\nമലന്പണ്ടാര ആചാരപ്രകാരം പ്രസവത്തിനുള്ള സ്ത്രീകളെ പ്രത്യേകം കുടിലിലാണ് താമസിപ്പിക്കുന്നത്. ഇന്നലെ രാവിലെ ശാരീരിക അസ്വസ്ഥത കാട്ടിയ സമയത്ത് കുടിലിനുസമീപം ആശാവർക്കർ അന്പിളി ചാക്കോ പ്രസവ സൗകര്യം ഒരുക്കി ശുശ്രൂഷ നൽകുകയായിരുന്നു.